qundao/data-zh-poetry huggingface dataset:
哭环州先生
作者：艾性夫
朝代：宋

閒却秋洲野钓矶，谁知远出是危机。一篙赣水虚舟急，千里诗魂半夜归。前月仆来书尚健，一生志与命相违。亲庭已老儿方幼，最为先生泪满衣。曾随计吏上青霄，折翅归来困一瓢。湖海十年乌绕树，功名两字鹿眠蕉。山图不及生前买，诗板姑留死后雕。地下修文应未恶，寒蛩虚馆雨萧萧。
哭环州先生·其一
作者：艾性夫
朝代：宋
体裁：七言律诗

閒却秋洲野钓矶，谁知远出是危机。一篙赣水虚舟急，千里诗魂半夜归。前月仆来书尚健，一生志与命相违。亲庭已老儿方幼，最为先生泪满衣。
哭环州先生·其二
作者：艾性夫
朝代：宋
体裁：七言律诗

曾随计吏上青霄，折翅归来困一瓢。湖海十年乌绕树，功名两字鹿眠蕉。山图不及生前买，诗板姑留死后雕。地下修文应未恶，寒蛩虚馆雨萧萧。
哭環州先生·其一
作者：艾性夫
朝代：宋

閒却秋洲野釣磯，誰知遠出是危機。
一篙贛水虛舟急，千里詩魂半夜歸。
前月僕來書尚健，一生志與命相違。
親庭已老兒方幼，最爲先生淚滿衣。
哭環州先生·其二
作者：艾性夫
朝代：宋

曾隨計吏上青霄，折翅歸來困一瓢。
湖海十年烏繞樹，功名兩字鹿眠蕉。
山圖不及生前買，詩板姑留死後雕。
地下修文應未惡，寒蛩虛館雨蕭蕭。
哭菊存蕙山二兄
作者：艾性夫
朝代：宋

黄台瓜蔓已凄凉，五雁飘零不着行。
一脉仅余三老在，半年又哭两兄亡。
菊园霜熟秋香寂，蕙帐云寒春梦长。
愁绝吟魂招不得，西楼风雨忆连床。
哭菊存蕙山二兄
作者：艾性夫
朝代：宋

黄台瓜蔓已凄凉，五雁飘零不著行。一脉仅馀三老在，半年又哭两兄亡。菊园霜熟秋香寂，蕙帐云寒春梦长。愁绝吟魂招不得，西楼风雨忆连床。
哭菊存蕙山二兄
作者：艾性夫
朝代：宋

黄臺瓜蔓已淒凉，五雁飄零不著行。
一脈僅餘三老在，半年又哭兩兄亡。
菊園霜熟秋香寂，蕙帳雲寒春夢長。
愁絕吟魂招不得，西樓風雨憶連牀。
嘆屩詞
作者：艾性夫
朝代：宋

履穿無下嘆東郭，桃椎尚欠居士屩。
是誰業屨捆秋芒，絕勝編棨便行脚。
花泥溶溶草露滴，山石齒齒苔烟碧。
江南林壑天下奇，不識春申珠履客。
嘆屩词
作者：艾性夫
朝代：宋

履穿无下嘆东郭，桃椎尚欠居士屩。
是谁业屦捆秋芒，绝胜编棨便行脚。
花泥溶溶草露滴，山石齿齿苔烟碧。
江南林壑天下奇，不识春申珠履客。
嚴氏古琴
作者：艾性夫
朝代：宋

蒼梧弓劍俱塵土，一片枯桐尚傳古。
有絃彈入碧虛寒，彩鳳應來獸應舞。
物真物贋不必論，立名幸有古意存。
南風不作民正慍，我欲抱渠招帝魂。
夏畦
作者：艾性夫
朝代：宋
体裁：古风

清晨步蔬畦，生意惨不绿。烈哉三足乌，覆此五鼎餗。呼童吸深清，且勿荒我菊。一片云有心，停阴作花屋。
夏畦
作者：艾性夫
朝代：宋

清晨步蔬畦，生意慘不綠。
烈哉三足烏，覆此五鼎餗。
呼童吸深清，且勿荒我菊。
一片雲有心，停陰作花屋。
大佛头
作者：艾性夫
朝代：宋

锦帆翠楫照吴川，系缆犹存石岿然。刻佛未灵山鬼过，西风吹动鲍鱼船。
大佛头
作者：艾性夫
朝代：宋

锦帆翠楫照吴川，繫缆犹存石岿然。
刻佛未灵山鬼过，西风吹动鲍鱼船。
大佛頭
作者：艾性夫
朝代：宋

錦帆翠楫照吳川，繫纜猶存石巋然。
刻佛未靈山鬼過，西風吹動鮑魚船。
天下第二鐘歌
作者：艾性夫
朝代：宋

瀕江破寺如膠舟，大鏞露立寒颼颼。
金繩鐵紐作斷綆，土花苔碧生欒頭。
我來摩挲考歲月，僂指落落三百秋。
想當營度欲鼓火，野鬼夜哭山精愁。
鑄之以紹威六州之鐵，釁之以景升千斤之牛。
載之以長河萬斛之艦，貯之以齊雲百尺之樓。
風高一撞撼天地，世更幾變宜追蠡。
眼中驚見已無雙，天下才稱爲第二。
庚庚古扁磨蒼珉，徐郎妙墨吹玄雲。
聲光喑啞盡埋沒，宇宙顛倒方紛紜。
昭陵石馬化爲土，于上蒲牢幸存古。
山僧作屋穩蓋藏，他日岐陽求石鼓。
天下第二钟歌
作者：艾性夫
朝代：宋
体裁：古风

濒江破寺如胶舟，大镛露立寒飕飕。金绳铁纽作断绠，土花苔碧生栾头。我来摩挲考岁月，偻指落落三百秋。想当营度欲鼓火，野鬼夜哭山精愁。铸之以绍威六州之铁，衅之以景升千斤之牛。载之以长河万斛之舰，贮之以齐云百尺之楼。风高一撞撼天地，世更几变宜追蠡。眼中惊见已无双，天下才称为第二。庚庚古扁磨苍珉，徐郎妙墨吹玄云。声光喑哑尽埋没，宇宙颠倒方纷纭。昭陵石马化为土，于上蒲牢幸存古。山僧作屋稳盖藏，他日岐阳求石鼓。
失題
作者：艾性夫
朝代：宋

格磔聲高午夢殘，扊扅歌罷酒杯乾。
漫天飛去楊花亂，著雨歸來燕子寒。
世味淡如和蠟嚼，春山好在带雲看。
近來習性渾成懶，抄盡陶詩獨倚闌。
失题
作者：艾性夫
朝代：宋

格磔声高午梦残，扊扅歌罢酒杯乾。漫天飞去杨花乱，著雨归来燕子寒。世味淡如和蜡嚼，春山好在带云看。近来习性浑成懒，抄尽陶诗独倚阑。
失题
作者：艾性夫
朝代：宋

格磔声高午梦残，扊扅歌罢酒杯干。
漫天飞去杨花乱，着雨归来燕子寒。
世味淡如和蜡嚼，春山好在带云看。
近来习性浑成懒，抄尽陶诗独倚阑。
孺子亭
作者：艾性夫
朝代：宋

断草寒烟故宅荒，高风千古映湖光。
独怜汉帝征车重，不及陈蕃八尺床。
孺子亭
作者：艾性夫
朝代：宋

断草寒烟故宅荒，高风千古映湖光。独怜汉帝徵车重，不及陈蕃八尺床。
孺子亭
作者：艾性夫
朝代：宋

斷草寒烟故宅荒，高風千古映湖光。
獨憐漢帝徵車重，不及陳蕃八尺牀。
守分
作者：艾性夫
朝代：宋

穿窬暴富竟餓死，博塞得官終族誅。
不驚寵辱老瓦硯，粗了暑寒粗布襦。
守分
作者：艾性夫
朝代：宋
体裁：七言绝句

穿窬暴富竟饿死，博塞得官终族诛。不惊宠辱老瓦砚，粗了暑寒粗布襦。
安南貢象
作者：艾性夫
朝代：宋

錦韉寶勒度南雲，到處叢觀暗驛塵。
人喜此生初見象，我憂今世不生麟。
半年傳舍勞供億，德色中朝動搢紳。
粉飾太平焉用此，只消黄犢一犁春。
安南贡象
作者：艾性夫
朝代：宋
体裁：七言律诗

锦鞯宝勒度南云，到处丛观暗驿尘。人喜此生初见象，我忧今世不生麟。半年传舍劳供亿，德色中朝动搢绅。粉饰太平焉用此，只消黄犊一犁春。
定气
作者：艾性夫
朝代：宋
体裁：七言绝句

朝三亦可不必怒，角左几何乌用争。不多不少饭一龠，无败无成棋半枰。
定氣
作者：艾性夫
朝代：宋

朝三亦可不必怒，角左幾何烏用爭。
不多不少飯一龠，無敗無成棋半枰。
客归
作者：艾性夫
朝代：宋

发僧行脚倦，归计上心忙。秋老蝉声短，江空雁影长。乾坤无了日，霜露感殊乡。遥想梅花未，还家定雪香。
客归
作者：艾性夫
朝代：宋

髪僧行脚倦，归计上心忙。
秋老蝉声短，江空雁影长。
干坤无了日，霜露感殊乡。
遥想梅花未，还家定雪香。
客有問擇術者戲答
作者：艾性夫
朝代：宋

君不見三家市頭洒削翁，鼎食侈與王公同。
又不見萬金海上屠龍手，須捷纍纍事饑走。
人言有藝人不貧，誰知藝高貧殺人。
向來擇術吾已錯，勸君只學相牛莫相鶴。
客有问择术者戏答
作者：艾性夫
朝代：宋

君不见三家市头洒削翁，鼎食侈与王公同。又不见万金海上屠龙手，须捷累累事饥走。人言有艺人不贫，谁知艺高贫杀人。向来择术吾已错，劝君只学相牛莫相鹤。
客有问择术者戏答
作者：艾性夫
朝代：宋

君不见三家市头洒削翁，鼎食侈与王公同。
又不见万金海上屠龙手，须捷纍纍事饥走。
人言有艺人不贫，谁知艺高贫杀人。
向来择术吾已错，劝君只学相牛莫相鹤。
客歸
作者：艾性夫
朝代：宋

髪僧行脚倦，歸計上心忙。
秋老蟬聲短，江空雁影長。
乾坤無了日，霜露感殊鄉。
遥想梅花未，還家定雪香。
宣和御笔二扇面
作者：艾性夫
朝代：宋

纨扇轻盈宝月轮，莺花点染玉园春。凭谁为障西风起，万里黄尘竟污人。黄芦白雁小汀洲，奎藻香罗一片秋。胜似纥干山下雀，冻飞不去使人愁。
宣和御笔二扇面·其一
作者：艾性夫
朝代：宋

纨扇轻盈宝月轮，莺花点染玉园春。凭谁为障西风起，万里黄尘竟污人。
宣和御笔二扇面·其一
作者：艾性夫
朝代：宋

纨扇轻盈宝月轮，鶑花点染玉园春。
凭谁为障西风起，万里黄尘竟污人。
宣和御笔二扇面·其二
作者：艾性夫
朝代：宋
体裁：七言绝句

黄芦白雁小汀洲，奎藻香罗一片秋。胜似纥干山下雀，冻飞不去使人愁。
宣和御筆二扇面·其一
作者：艾性夫
朝代：宋

紈扇輕盈寶月輪，鶑花點染玉園春。
憑誰爲障西風起，萬里黄塵竟污人。
宣和御筆二扇面·其二
作者：艾性夫
朝代：宋

黄蘆白雁小汀洲，奎藻香羅一片秋。
勝似紇干山下雀，凍飛不去使人愁。
宿洪岩寺
作者：艾性夫
朝代：宋

形枯面冷住山人，彷佛钱塘老惠勤。
寺窭不充黄粟饭，佛寒添绣碧苔纹。
秋声茅屋三间雨，野色松岩几树云。
嚼菜熏香清语久，一灯明灭夜将分。
宿洪岩寺
作者：艾性夫
朝代：宋

形枯面冷住山人，彷佛钱塘老惠勤。寺窭不充黄粟饭，佛寒添绣碧苔纹。秋声茅屋三间雨，野色松岩几树云。嚼菜薰香清语久，一灯明灭夜将分。
宿洪巖寺
作者：艾性夫
朝代：宋

形枯面冷住山人，彷彿錢塘老惠勤。
寺窶不充黄粟飯，佛寒添繡碧苔紋。
秋聲茅屋三間雨，野色松巖幾樹雲。
嚼菜薰香清語久，一燈明滅夜將分。
寄清旷邓隐夫
作者：艾性夫
朝代：宋

去年菊里辱经过，秋思萧萧又草坡。兵火东南关气数，交游湖海隔风波。书缘辟乱经年少，诗想忧时近日多。倘有鳞鸿幸相寄，青灯无奈忆君何。
寄清旷邓隠夫
作者：艾性夫
朝代：宋

去年菊裏辱经过，秋思萧萧又草坡。
兵火东南关气数，交游湖海隔风波。
书缘辟乱经年少，诗想忧时近日多。
倘有鳞鸿幸相寄，青灯无奈忆君何。
寄清曠鄧隠夫
作者：艾性夫
朝代：宋

去年菊裏辱經過，秋思蕭蕭又草坡。
兵火東南關氣數，交游湖海隔風波。
書緣辟亂經年少，詩想憂時近日多。
倘有鱗鴻幸相寄，青燈無奈憶君何。
富阳出陆
作者：艾性夫
朝代：宋
体裁：七言绝句

露漙芳草绿茸茸，淡霭轻烟古画中。行尽葡萄三十里，海山青处日初红。
富陽出陸
作者：艾性夫
朝代：宋

露漙芳草綠茸茸，淡靄輕烟古畫中。
行盡葡萄三十里，海山青處日初紅。
寒山
作者：艾性夫
朝代：宋

紧峭江风结冻云，棨帘不暖拨灰人。山中幸有梅花历，开到南枝便是春。山影飘摇落雁风，寒歌断续钓鱼翁。一溪霜叶如猩血，夺尽斜阳十里红。
寒山·其一
作者：艾性夫
朝代：宋
体裁：七言绝句

紧峭江风结冻云，棨帘不暖拨灰人。山中幸有梅花历，开到南枝便是春。
寒山·其一
作者：艾性夫
朝代：宋

緊峭江風結凍雲，棨簾不暖撥灰人。
山中幸有梅花曆，開到南枝便是春。
寒山·其二
作者：艾性夫
朝代：宋

山影飄摇落雁風，寒歌斷續釣魚翁。
一溪霜葉如猩血，奪盡斜陽十里紅。
寒山·其二
作者：艾性夫
朝代：宋
体裁：七言绝句

山影飘摇落雁风，寒歌断续钓鱼翁。一溪霜叶如猩血，夺尽斜阳十里红。
寒灯作花
作者：艾性夫
朝代：宋
体裁：五言绝句

寒釭融白脂，冻焰结红豆。草有问字人，明朝能载酒。
寒燈作花
作者：艾性夫
朝代：宋

寒釭融白脂，凍焰結紅豆。
草有問字人，明朝能載酒。
寒食后
作者：艾性夫
朝代：宋

寒具油乾火已新，流觞水暖酒初醺。蔷薇半树花孤注，杜宇一声春二分。薄晚草心先浥露，久晴山意欲生云。老来尚费閒精力，自种窗前辟蠹芸。
寒食后
作者：艾性夫
朝代：宋

寒具油干火已新，流觞水暖酒初醺。
蔷薇半树花孤注，杜宇一声春二分。
薄晚草心先浥露，久晴山意欲生云。
老来尚费閒精力，自种窗前辟蠹芸。
寒食後
作者：艾性夫
朝代：宋

寒具油乾火已新，流觴水暖酒初醺。
薔薇半樹花孤注，杜宇一聲春二分。
薄晚草心先浥露，久晴山意欲生雲。
老來尚費閒精力，自種窗前辟蠹芸。
射虎行贈張生
作者：艾性夫
朝代：宋

深村落日啼寒烏，中有十數黄於菟。
飽吞猘狗未足醉，時失行客驚相呼。
蒼髯老翁百夫勇，蹶張强弩金僕姑。
潜機夜半發乘矢，黄髯白額殲其渠。
寢皮食肉爭賞快，入穴取子無留餘。
嗚呼山中猛虎今已無，人間苛虎誰驅除。
老翁負弩先辟易，此虎咆哮角而翼。
射虎行赠张生
作者：艾性夫
朝代：宋

深村落日啼寒乌，中有十数黄于菟。
饱吞猘狗未足醉，时失行客惊相呼。
苍髯老翁百夫勇，蹶张强弩金仆姑。
潜机夜半发乘矢，黄髯白额歼其渠。
寝皮食肉争赏快，入穴取子无留余。
呜呼山中猛虎今已无，人间苛虎谁驱除。
老翁负弩先辟易，此虎咆哮角而翼。
射虎行赠张生
作者：艾性夫
朝代：宋

深村落日啼寒乌，中有十数黄于菟。饱吞猘狗未足醉，时失行客惊相呼。苍髯老翁百夫勇，蹶张强弩金仆姑。潜机夜半发乘矢，黄髯白额歼其渠。寝皮食肉争赏快，入穴取子无留馀。呜呼山中猛虎今已无，人间苛虎谁驱除。老翁负弩先辟易，此虎咆哮角而翼。
尽日
作者：艾性夫
朝代：宋

尽日坐谷口，看云生岭头。蝉声偏占晚，菊色欲专秋。江碧水心淡，叶红溪树愁。乾坤万万古，流转一虚舟。
尽日
作者：艾性夫
朝代：宋

尽日坐谷口，看云生岭头。
蝉声偏占晚，菊色欲专秋。
江碧水心淡，叶红溪树愁。
干坤万万古，流转一虚舟。
山中曲
作者：艾性夫
朝代：宋

久雨作恶春事老，乍晴可人山路长。紫冰摇摇菌耳湿，黄雪糁糁松花香。深山无人风自语，古涧触石泉争鸣。残花时堕一两片，好鸟忽啼三五声。
山中曲·其一
作者：艾性夫
朝代：宋
体裁：古风

久雨作恶春事老，乍晴可人山路长。紫冰摇摇菌耳湿，黄雪糁糁松花香。
山中曲·其一
作者：艾性夫
朝代：宋

久雨作惡春事老，乍晴可人山路長。
紫冰摇摇菌耳濕，黄雪糝糝松花香。
山中曲·其二
作者：艾性夫
朝代：宋
体裁：古风

深山无人风自语，古涧触石泉争鸣。残花时堕一两片，好鸟忽啼三五声。
山中曲·其二
作者：艾性夫
朝代：宋

深山無人風自語，古澗觸石泉爭鳴。
殘花時墮一兩片，好鳥忽啼三五聲。
山宇
作者：艾性夫
朝代：宋

一方湘竹卧春阴，数卷唐诗醒老心。俗客不来山宇静，新莺啼入杏花深。
山宇
作者：艾性夫
朝代：宋

一方湘竹卧春阴，数卷唐诗醒老心。
俗客不来山宇静，新鶑啼入杏花深。
山宇
作者：艾性夫
朝代：宋

一方湘竹卧春陰，數卷唐詩醒老心。
俗客不來山宇靜，新鶑啼入杏花深。
山矾代山谷改评
作者：艾性夫
朝代：宋

刻玉珑松万万葩，暖香熏透小窗纱。
水仙未可呼为弟，此是春风第一花。
山矾代山谷改评
作者：艾性夫
朝代：宋

刻玉珑松万万葩，暖香薰透小窗纱。水仙未可呼为弟，此是春风第一花。
山礬代山谷改評
作者：艾性夫
朝代：宋

刻玉瓏鬆萬萬葩，暖香薰透小窗紗。
水仙未可呼爲弟，此是春風第一花。
山谷跋杨妃齿痛图谓多食侧生致动摇其左车是殆不然因为翻案天宝遗事云时罗公远进药明皇自和饮妃故并及之
作者：艾性夫
朝代：宋
体裁：古风

蜀帝化子规，啼血思还家。玉环苦微疢，寄汝呼痛牙。物类相殊或相托，悲鸣一夜梨花落。三郎玉柙已成尘，半匕金罂谁和药。紫驼翠釜不生兵，何与涪南新侧生。人间极宠皆祸兆，莫把妖魂幻飞鸟。平生误识安禄山，马嵬欲死先齿寒。
山谷跋楊妃齒痛圖謂多食側生致動摇其左車是殆不然因爲翻案天寶遺事云時羅公遠進藥明皇自和飲妃故併及之
作者：艾性夫
朝代：宋

蜀帝化子規，啼血思還家。
玉環苦微疢，寄汝呼痛牙。
物類相殊或相托，悲鳴一夜梨花落。
三郎玉柙已成塵，半匕金罌誰和藥。
紫駝翠釜不生兵，何與涪南新側生。
人間極寵皆禍兆，莫把妖魂幻飛鳥。
平生誤識安祿山，馬嵬欲死先齒寒。
岁菊
作者：艾性夫
朝代：宋
体裁：七言律诗

不逐登高老孟嘉，同来守岁阿戎家。能将秋圃风霜骨，直作寒梅辈行花。香称屠苏浮腊蚁，色侵幡胜插云鸦。老夫细把金英撷，独拟明朝早供茶。
岳武穆葬西湖故宅为学宫
作者：艾性夫
朝代：宋

老秦举□媚□金，枉死如公恨最深。地下红旗应北指，西湖埋骨不埋心。故园今日馆英游，大耻俱忘总可羞。料得精魂长扼腕，无人讲学到春秋。
岳武穆葬西湖故宅为学宫·其一
作者：艾性夫
朝代：宋
体裁：七言绝句

老秦举□媚□金，枉死如公恨最深。地下红旗应北指，西湖埋骨不埋心。
岳武穆葬西湖故宅为学宫·其二
作者：艾性夫
朝代：宋
体裁：七言绝句

故园今日馆英游，大耻俱忘总可羞。料得精魂长扼腕，无人讲学到春秋。
岳武穆葬西湖故宅爲學宮·其一
作者：艾性夫
朝代：宋

老秦舉□媚□金，枉死如公恨最深。
地下紅旗應北指，西湖埋骨不埋心。
岳武穆葬西湖故宅爲學宮·其二
作者：艾性夫
朝代：宋

故園今日館英游，大耻俱忘總可羞。
料得精魂長扼腕，無人講學到春秋。
平塘陶使君挽歌
作者：艾性夫
朝代：宋

今代平塘老，前身靖節翁。
死知隨物化，貧與不官同。
仕國棠陰在，休亭蕙帳空。
容人方竹馬，楚些已西風。
平塘陶使君挽歌
作者：艾性夫
朝代：宋
体裁：五言律诗

今代平塘老，前身靖节翁。死知随物化，贫与不官同。仕国棠阴在，休亭蕙帐空。容人方竹马，楚些已西风。
年踰古希鬚髪併白惟眉玄如初
作者：艾性夫
朝代：宋
体裁：七言绝句

种种闲愁先上眉，愁应白早不应迟。定知白了愁谁管，直到无愁是白时。
年踰古希鬚髪併白惟眉玄如初
作者：艾性夫
朝代：宋

種種閑愁先上眉，愁應白早不應遲。
定知白了愁誰管，直到無愁是白時。
庚寅二月朔积雪初霁过和山见雪深堂瑞香盛开回过烟雨村则庭中花更早亦未歇也得数语录似二花主人
作者：艾性夫
朝代：宋

烟雨庭前锦伞张，一般秾郁雪深堂。
偶扶晴日孤筇出，连挹春风两屋香。
供佛省烧苍柏子，熏书不藉绿芸囊。
冰霜尽厄芳心在，自与梅花是雁行。
庚寅二月朔积雪初霁过和山见雪深堂瑞香盛开回过烟雨村则庭中花更早亦未歇也得数语录似二花主人
作者：艾性夫
朝代：宋

烟雨庭前锦伞张，一般秾郁雪深堂。偶扶晴日孤筇出，连挹春风两屋香。供佛省烧苍柏子，薰书不藉绿芸囊。冰霜尽厄芳心在，自与梅花是雁行。
庚寅二月朔積雪初霽過和山見雪深堂瑞香盛開回過烟雨村則庭中花更早亦未歇也得數語錄似二花主人
作者：艾性夫
朝代：宋

烟雨庭前錦繖張，一般穠郁雪深堂。
偶扶晴日孤筇出，連挹春風兩屋香。
供佛省燒蒼柏子，薰書不藉綠芸囊。
冰霜儘厄芳心在，自與梅花是雁行。
废贡院为米廪过之值盘厫
作者：艾性夫
朝代：宋

担夫勇似踏槐忙，卫卒严于夹棘防。
千古文章成画餠，万人场屋忽敖仓。
籍存尚或思班爵，礼废宁容併去羊。
立尽斜阳还独笑，功名自古梦黄粱。
废贡院为米廪过之值盘廒
作者：艾性夫
朝代：宋

担夫勇似踏槐忙，卫卒严于夹棘防。千古文章成画饼，万人场屋忽敖仓。籍存尚或思班爵，礼废宁容并去羊。立尽斜阳还独笑，功名自古梦黄粱。
廢貢院爲米廩過之值盤厫
作者：艾性夫
朝代：宋

擔夫勇似踏槐忙，衛卒嚴於夾棘防。
千古文章成畫餠，萬人場屋忽敖倉。
籍存尚或思班爵，禮廢寧容併去羊。
立盡斜陽還獨笑，功名自古夢黄粱。
张宛丘寄衣曲
作者：艾性夫
朝代：宋

衷甲葱河不记春，何须更比小郎身。只消狭剪征衫去，塞雪边风最瘦人。要识关雎乐不淫，勿疑汉上有题衿。思无邪是观诗法，一笑先生欠古心。
张宛丘寄衣曲·其一
作者：艾性夫
朝代：宋
体裁：七言绝句

衷甲葱河不记春，何须更比小郎身。只消狭剪征衫去，塞雪边风最瘦人。
张宛丘寄衣曲·其二
作者：艾性夫
朝代：宋
体裁：七言绝句

要识关雎乐不淫，勿疑汉上有题衿。思无邪是观诗法，一笑先生欠古心。
張宛丘寄衣曲·其一
作者：艾性夫
朝代：宋

衷甲葱河不記春，何須更比小郎身。
只消狹剪征衫去，塞雪邊風最瘦人。
張宛丘寄衣曲·其二
作者：艾性夫
朝代：宋

要識關雎樂不淫，勿疑漢上有題衿。
思無邪是觀詩法，一笑先生欠古心。
归大五侄天觉砚
作者：艾性夫
朝代：宋
体裁：七言律诗

脉暖犹涵老藓斑，眼花仍带泪痕潸。厄于劫火元无恙，意在斯文岂苟完。一片墨光留手泽，浑家黄色上眉间。只消半滴冰蜍水，涨起满村烟雨寒。
從和山聰上人覓竹
作者：艾性夫
朝代：宋

龍光長老有大竹，肯爲東坡斫兩竿。
可是孟郊家具少，請師分我碧琅玕。
悯盆松
作者：艾性夫
朝代：宋
体裁：古风

物生天地间，细大各有容。伟哉霄汉姿，厄此盆盎中。嗟吁尔橐驼，局促吾苍龙。驼兮顾我笑，可悯岂独松。
悯蟹
作者：艾性夫
朝代：宋

落穽都缘奔火明，林然多足不支倾。
是谁贻怒到公等，怜汝无肠受鼎烹。
支解肯供浮白醉，殻空竟弃外黄城。
江湖好是横行处，草浅泥污过一生。
悯蟹
作者：艾性夫
朝代：宋

落阱都缘奔火明，林然多足不支倾。是谁贻怒到公等，怜汝无肠受鼎烹。支解肯供浮白醉，壳空竟弃外黄城。江湖好是横行处，草浅泥污过一生。
悼亡
作者：艾性夫
朝代：宋

秋瑟凄凉忽断弦，自砻山石志新阡。稍閒即病身无福，竟死难医命有天。会绩忍看烧烛泪，遗簪聊抵买花钱。最惭误看刘蕡策，辜汝相依四十年。死生最怕堕危机，乱世全身正自稀。满地干戈殊不定，盖棺丘陇未为非。鹿门不共庞公隐，凤褐谁缝杜老衣。愁绝梧楸烟雨地，藁砧百岁拟同归。
悼亡·其一
作者：艾性夫
朝代：宋

秋瑟凄凉忽断弦，自砻山石志新阡。稍閒即病身无福，竟死难医命有天。会绩忍看烧烛泪，遗簪聊抵买花钱。最惭误看刘蕡策，辜汝相依四十年。
悼亡·其一
作者：艾性夫
朝代：宋

秋瑟凄凉忽断絃，自砻山石志新阡。
稍閒即病身无福，竟死难医命有天。
会绩忍看烧烛泪，遗簪聊抵买花钱。
最惭误看刘蕡策，辜汝相依四十年。
悼亡·其一
作者：艾性夫
朝代：宋

秋瑟凄凉忽斷絃，自礱山石誌新阡。
稍閒即病身無福，竟死難醫命有天。
會績忍看燒燭淚，遺簪聊抵買花錢。
最慚誤看劉蕡策，辜汝相依四十年。
悼亡·其二
作者：艾性夫
朝代：宋

死生最怕堕危机，乱世全身正自稀。满地干戈殊不定，盖棺丘陇未为非。鹿门不共庞公隐，凤褐谁缝杜老衣。愁绝梧楸烟雨地，藁砧百岁拟同归。
悼亡·其二
作者：艾性夫
朝代：宋

死生最怕堕危机，乱世全身正自稀。
满地干戈殊不定，盖棺丘陇未为非。
鹿门不共庞公隠，凤褐谁缝杜老衣。
愁绝梧楸烟雨地，藁砧百岁拟同归。
悼亡·其二
作者：艾性夫
朝代：宋

死生最怕墮危機，亂世全身正自稀。
滿地干戈殊不定，蓋棺丘隴未爲非。
鹿門不共龐公隠，鳳褐誰縫杜老衣。
愁絕梧楸烟雨地，藁砧百歲擬同歸。
意行
作者：艾性夫
朝代：宋

意行行到野人家，門带清溪石徑斜。
落日輕烟山可畫，短籬頹塹菊能花。
歸遲悞客頻敲竹，坐久勞人再煮茶。
那得寬閒無點事，日搔短髪問桑麻。
意行
作者：艾性夫
朝代：宋

意行行到野人家，门带清溪石径斜。
落日轻烟山可画，短篱颓堑菊能花。
归迟悞客频敲竹，坐久劳人再煮茶。
那得宽閒无点事，日搔短髪问桑麻。
意行
作者：艾性夫
朝代：宋

意行行到野人家，门带清溪石径斜。落日轻烟山可画，短篱颓堑菊能花。归迟误客频敲竹，坐久劳人再煮茶。那得宽閒无点事，日搔短发问桑麻。
感物
作者：艾性夫
朝代：宋

中园植佳橘，插棘为储胥。橘根阳未萌，棘枝已扶疏。终年高且深，势盛凌橘孤。岂以雨露偏，良由习性殊。非类不可依，橘其防厥初。老牧鞭群羝，长鸣度荒圃。眈眈黄于菟，怒攫连四五。弱肉强之食，兹事由来古。天地果好生，生羊勿生虎。溪翁撷佳草，日恐饥其鱼。霜枯野水落，猵獭搜无馀。翁归束稿人，寘彼溪之隅。责以警长夜，翁计何其愚。有山莫栽桃，有地宜种竹。此竹岂不佳，清阴蔽茅屋。朝有孤凤翔，暮有白鹤宿。桃花艳春风，蜂蝶趁粗俗。花谢不复来，相媚一饷足。
感物·其一
作者：艾性夫
朝代：宋
体裁：古风

中园植佳橘，插棘为储胥。橘根阳未萌，棘枝已扶疏。终年高且深，势盛凌橘孤。岂以雨露偏，良由习性殊。非类不可依，橘其防厥初。
感物·其一
作者：艾性夫
朝代：宋

中園植佳橘，插棘爲儲胥。
橘根陽未萌，棘枝已扶疏。
終年高且深，勢盛凌橘孤。
豈以雨露偏，良由習性殊。
非類不可依，橘其防厥初。
感物·其三
作者：艾性夫
朝代：宋

溪翁撷佳草，日恐饥其鱼。霜枯野水落，猵獭搜无馀。翁归束稿人，寘彼溪之隅。责以警长夜，翁计何其愚。
感物·其三
作者：艾性夫
朝代：宋

溪翁撷佳草，日恐饥其鱼。
霜枯野水落，獱獭搜无余。
翁归束稿人，寘彼溪之隅。
责以警长夜，翁计何其愚。
感物·其三
作者：艾性夫
朝代：宋

溪翁擷佳草，日恐饑其魚。
霜枯野水落，獱獺搜無餘。
翁歸束稿人，寘彼溪之隅。
責以警長夜，翁計何其愚。
感物·其二
作者：艾性夫
朝代：宋

老牧鞭群羝，長鳴度荒圃。
眈眈黄於菟，怒攫連四五。
弱肉强之食，茲事由來古。
天地果好生，生羊勿生虎。
感物·其二
作者：艾性夫
朝代：宋
体裁：古风

老牧鞭群羝，长鸣度荒圃。眈眈黄于菟，怒攫连四五。弱肉强之食，兹事由来古。天地果好生，生羊勿生虎。
感物·其四
作者：艾性夫
朝代：宋

有山莫栽桃，有地宜种竹。此竹岂不佳，清阴蔽茅屋。朝有孤凤翔，暮有白鹤宿。桃花艳春风，蜂蝶趁粗俗。花谢不复来，相媚一饷足。
感物·其四
作者：艾性夫
朝代：宋

有山莫栽桃，有地宜种竹。
此竹岂不佳，清阴蔽茅屋。
朝有孤凤翔，暮有白鹤宿。
桃花艷春风，蜂蝶趁麄俗。
花谢不復来，相媚一饷足。
感物·其四
作者：艾性夫
朝代：宋

有山莫栽桃，有地宜種竹。
此竹豈不佳，清陰蔽茅屋。
朝有孤鳳翔，暮有白鶴宿。
桃花艷春風，蜂蝶趁麄俗。
花謝不復來，相媚一餉足。
憫盆松
作者：艾性夫
朝代：宋

物生天地間，細大各有容。
偉哉霄漢姿，厄此盆盎中。
嗟吁爾橐駝，局促吾蒼龍。
駝兮顧我笑，可憫豈獨松。
憫蟹
作者：艾性夫
朝代：宋

落穽都緣奔火明，林然多足不支傾。
是誰貽怒到公等，憐汝無腸受鼎烹。
支解肯供浮白醉，殻空竟棄外黄城。
江湖好是橫行處，草淺泥污過一生。
拜五世祖妣墓
作者：艾性夫
朝代：宋

敬脈人人似飲泉，掃松羅拜喜爭先。
頌琴不朽終流慶，石仲相看莫計年。
滄海桑田誰料此，秋風宰樹幸依然。
五陵莫說驪山下，愁絕求羊一穗烟。
拜五世祖妣墓
作者：艾性夫
朝代：宋
体裁：七言律诗

敬脉人人似饮泉，扫松罗拜喜争先。颂琴不朽终流庆，石仲相看莫计年。沧海桑田谁料此，秋风宰树幸依然。五陵莫说骊山下，愁绝求羊一穗烟。
捻髭
作者：艾性夫
朝代：宋

细捻寒髭缕缕霜，未须惆怅惜流光。
近山归鹭分明白，过雨斜阳浅淡黄。
春入桑榆花影瘦，门无车马草心长。
暮年一卷参同契，觅得安神不老方。
撚髭
作者：艾性夫
朝代：宋

細撚寒髭縷縷霜，未須惆悵惜流光。
近山歸鷺分明白，過雨斜陽淺淡黄。
春入桑榆花影瘦，門無車馬草心長。
暮年一卷參同契，覓得安神不老方。
撚髭
作者：艾性夫
朝代：宋

细撚寒髭缕缕霜，未须惆怅惜流光。近山归鹭分明白，过雨斜阳浅淡黄。春入桑榆花影瘦，门无车马草心长。暮年一卷参同契，觅得安神不老方。
文節謝公挽歌
作者：艾性夫
朝代：宋

不甘摇尾乞人憐，視死如歸氣浩然。
千古六經俱掃地，獨公一柱肯擎天。
乾坤萬劫英雄盡，文節雙高日月懸。
惆悵老身空有淚，玉亭無路薦寒泉。
文节谢公挽歌
作者：艾性夫
朝代：宋

不甘摇尾乞人怜，视死如归气浩然。千古六经俱扫地，独公一柱肯擎天。乾坤万劫英雄尽，文节双高日月悬。惆怅老身空有泪，玉亭无路荐寒泉。
文节谢公挽歌
作者：艾性夫
朝代：宋

不甘摇尾乞人怜，视死如归气浩然。
千古六经俱扫地，独公一柱肯擎天。
干坤万劫英雄尽，文节双高日月悬。
惆怅老身空有泪，玉亭无路荐寒泉。
日永
作者：艾性夫
朝代：宋

日永駒難過，庭空雀亦無。
花招蜂出早，草礙蟻行迂。
蕉葉露臺掌，水光天影圖。
下簾便道靜，烟篆起茶爐。
日永
作者：艾性夫
朝代：宋
体裁：五言律诗

日永驹难过，庭空雀亦无。花招蜂出早，草碍蚁行迂。蕉叶露台掌，水光天影图。下帘便道静，烟篆起茶炉。
日食
作者：艾性夫
朝代：宋

誰撤天門虎豹扃，群妖食日上青冥。
一眉不及黄昏月，萬目驚看白晝星。
絕響無人槌敗鼓，洗光何地激滄溟。
仰天凝注需陽復，寂歷西風老淚零。
日食
作者：艾性夫
朝代：宋

谁撤天门虎豹扃，群妖食日上青冥。一眉不及黄昏月，万目惊看白昼星。绝响无人槌败鼓，洗光何地激沧溟。仰天凝注需阳复，寂历西风老泪零。
日食
作者：艾性夫
朝代：宋

谁撤天门虎豹扃，群妖食日上青冥。
一眉不及黄昏月，万目惊看白昼星。
绝响无人槌败鼓，洗光何地激沧溟。
仰天凝注需阳復，寂历西风老泪零。
旧庐毁于乱十年矣吾老他寓每不能再葺戊子冬良异聚芸人之资自构小堂因以勉之
作者：艾性夫
朝代：宋

旧址相传五世昌，寒芜忍堕十年荒。
老吾衰落空怀土，幸汝辛勤自肯堂。
袖裏莫忘无恤简，墙头犹有孔明桑。
地灵旧日钟文气，且要扶持此脉长。
旧庐毁于乱十年矣吾老他寓每不能再葺戊子冬良异聚芸人之资自构小堂因以勉之
作者：艾性夫
朝代：宋

旧址相传五世昌，寒芜忍堕十年荒。老吾衰落空怀土，幸汝辛勤自肯堂。袖里莫忘无恤简，墙头犹有孔明桑。地灵旧日钟文气，且要扶持此脉长。
旧有歙砚雅宜墨镵贱号于阴以乱亡去十余年矣忽见之村学堂中睨视间有艴然持之却走者如恐予之取也因作此以遗砚
作者：艾性夫
朝代：宋

冰蚕吐丝寒玉苍，老龙磨角玄云香，半生食汝充饥肠。
正尔悒悒伤弓亡，一日到眼惊余皇，欲呼未见谁鬣长。
庸奴自愧取不臧，艴然持之走盖藏。
呜呼得失安可常，我不善保遗渠殃，苟能藏之殃而祥。
但随牛后失所当，枯竹尚作神龙骧。
安得石精变化飞堕桑君旁，塞翁失马心清凉。
旧有歙砚雅宜墨镵贱号于阴以乱亡去十馀年矣忽见之村学堂中睨视间有艴然持之却走者如恐予之取也因作此以遗砚
作者：艾性夫
朝代：宋

冰蚕吐丝寒玉苍，老龙磨角玄云香，半生食汝充饥肠。正尔悒悒伤弓亡，一日到眼惊馀皇，欲呼未见谁鬣长。庸奴自愧取不臧，艴然持之走盖藏。呜呼得失安可常，我不善保遗渠殃，苟能藏之殃而祥。但随牛后失所当，枯竹尚作神龙骧。安得石精变化飞堕桑君旁，塞翁失马心清凉。
春山
作者：艾性夫
朝代：宋
体裁：五言律诗

春山不可画，烟雨近江楼。藤老依松活，泉迂避石流。懒云低渡竹，细草乱沿沟。欲打巴禽去，家居听亦愁。
春山
作者：艾性夫
朝代：宋

春山不可畫，烟雨近江樓。
藤老依松活，泉迂避石流。
懶雲低渡竹，細草亂沿溝。
欲打巴禽去，家居聽亦愁。
春晚
作者：艾性夫
朝代：宋

花風擺脫老紅去，穀雨將迎稚綠來。
我類文園病消渴，曉窗和露咀青梅。
春晚
作者：艾性夫
朝代：宋
体裁：七言绝句

花风摆脱老红去，谷雨将迎稚绿来。我类文园病消渴，晓窗和露咀青梅。
春溪二首
作者：艾性夫
朝代：宋

懒溪晴稳麦风斜，桥影攲倾水见沙。十里荒陂自春色，一双鸂鶒啑杨花。雨香云嫩散朝晖，细草初肥绿满溪。无数落花莺背上，避人带入柳阴啼。
春溪二首·其一
作者：艾性夫
朝代：宋

嬾溪晴穩麥風斜，橋影欹傾水見沙。
十里荒陂自春色，一雙鸂鶒啑楊花。
春溪二首·其一
作者：艾性夫
朝代：宋

懒溪晴稳麦风斜，桥影攲倾水见沙。十里荒陂自春色，一双鸂鶒啑杨花。
春溪二首·其一
作者：艾性夫
朝代：宋

懒溪晴稳麦风斜，桥影欹倾水见沙。
十里荒陂自春色，一双鸂鶒啑杨花。
春溪二首·其二
作者：艾性夫
朝代：宋

雨香云嫩散朝晖，细草初肥绿满溪。无数落花莺背上，避人带入柳阴啼。
春溪二首·其二
作者：艾性夫
朝代：宋

雨香云嫩散朝晖，细草初肥绿满溪。
无数落花鶑背上，避人带入柳阴啼。
春溪二首·其二
作者：艾性夫
朝代：宋

雨香雲嫩散朝暉，細草初肥綠滿溪。
無數落花鶑背上，避人带入柳陰啼。
昭君出塞图
作者：艾性夫
朝代：宋

长门写遍泥金帖，春风暗老如花靥。
臂纱尚护红守宫，妾命君恩尽如叶。
一朝结束嫁荒陲，一马前导五马随。
老奚并辔相笑语，双袖自抱琵琶啼。
边风吹碎心如梦，云长只有孤鸿送。
早知毡帐是羊车，却把黄金博青冢。
向来玉锁摇铜环，咫尺不得窥天颜。
祇今堕在万里外，日光那到祁连山。
女色自矜还自悞，画史欺君君莫怒。
甘向匈奴作妇翁，而翁首祸羞千古。
昭君出塞图
作者：艾性夫
朝代：宋

长门写遍泥金帖，春风暗老如花靥。臂纱尚护红守宫，妾命君恩尽如叶。一朝结束嫁荒陲，一马前导五马随。老奚并辔相笑语，双袖自抱琵琶啼。边风吹碎心如梦，云长只有孤鸿送。早知毡帐是羊车，却把黄金博青冢。向来玉锁摇铜环，咫尺不得窥天颜。祇今堕在万里外，日光那到祁连山。女色自矜还自误，画史欺君君莫怒。甘向匈奴作妇翁，而翁首祸羞千古。
昭君出塞圖
作者：艾性夫
朝代：宋

長門寫遍泥金帖，春風暗老如花靨。
臂紗尚護紅守宮，妾命君恩盡如葉。
一朝結束嫁荒陲，一馬前導五馬隨。
老奚并轡相笑語，雙袖自抱琵琶啼。
邊風吹碎心如夢，雲長只有孤鴻送。
早知氈帳是羊車，却把黄金博青冢。
向來玉鎖摇銅環，咫尺不得窺天顔。
祇今墮在萬里外，日光那到祁連山。
女色自矜還自悞，畫史欺君君莫怒。
甘向匈奴作婦翁，而翁首禍羞千古。
晚霁
作者：艾性夫
朝代：宋
体裁：五言绝句

天空虹灭影，风定水无纹。半树挂残日，千岩吞湿云。
晚霽
作者：艾性夫
朝代：宋

天空虹滅影，風定水無紋。
半樹掛殘日，千巖吞濕雲。
晞发
作者：艾性夫
朝代：宋

射透秋林晓日红，谩晞衰发竹篱东。旧曾过膝今垂耳，老已成翁反似童。辛苦一生多沐雨，萧颾几缕易梳风。岁寒万绿凋零尽，春在梅花白雪中。
晞髪
作者：艾性夫
朝代：宋

射透秋林晓日红，谩晞衰髪竹篱东。
旧曾过膝今垂耳，老已成翁反似童。
辛苦一生多沐雨，萧颾几缕易梳风。
岁寒万绿凋零尽，春在梅花白雪中。
晞髪
作者：艾性夫
朝代：宋

射透秋林曉日紅，謾晞衰髪竹籬東。
舊曾過膝今垂耳，老已成翁反似童。
辛苦一生多沐雨，蕭颾幾縷易梳風。
歲寒萬綠凋零盡，春在梅花白雪中。
書東坡詩案
作者：艾性夫
朝代：宋

風刺成章昔有之，姦人捃拾欲何爲。
先生定以名招禍，自古何曾獄勘詩。
下石幾令無地死，誣金獨幸有天知。
明朝謫向黄州去，又是東坡覓句時。
書無悶寮·其一
作者：艾性夫
朝代：宋

硎谷冬瓜幸未生，尚堪松下抱遺經。
春秋斷爛無人讀，一點寒燈老眼青。
書無悶寮·其三
作者：艾性夫
朝代：宋

喧啾百鬼瞰高明，寂歷朱門野草生。
斗大山中茅屋好，日長欹枕聽松聲。
書無悶寮·其二
作者：艾性夫
朝代：宋

風雪蕭蕭席作門，奴星急把柳車焚。
臍中紅炷兩三日，塢裏黄金十萬斤。
書無悶寮·其四
作者：艾性夫
朝代：宋

對客清談妙入神，舌乾時與供先春。
東州米價北門雁，一語不須來溷人。
書琵琶行後
作者：艾性夫
朝代：宋

兒女情懷易得憐，悲傷容或涕漣漣。
獨疑遷客方淪落，猶著朝衣夜入船。
書馬使君所藏草蟲
作者：艾性夫
朝代：宋

晉陵草蟲妙天下，一幅千金不當價。
誰將此本送使君，蜂蝶數輩蔬一根。
此蔬雅淡無色香，嗟汝蜂蝶空疏狂。
人間桃李千萬樹，有翅奈何不飛去。
月岩
作者：艾性夫
朝代：宋
体裁：七言绝句

不容天上妖蟆食，却许山中狡兔眠。两日见岩成二绝，丫头不老月长圆。
月巖
作者：艾性夫
朝代：宋

不容天上妖蟆食，却許山中狡兔眠。
兩日見巖成二絕，丫頭不老月長圓。
有感
作者：艾性夫
朝代：宋
体裁：五言律诗

江汉亡维楫，山林困蒺藜。头颅春雪重，心绪晚云低。挂树蛇留蜕，踰垣虎印蹄。遥怜伯劳燕，辟地各东西。
有感
作者：艾性夫
朝代：宋

江漢亡維楫，山林困蒺藜。
頭顱春雪重，心緒晚雲低。
掛樹蛇留蛻，踰垣虎印蹄。
遥憐伯勞燕，辟地各東西。
木綿布歌
作者：艾性夫
朝代：宋

吳姬織綾雙鳳花，越女製綺五色霞。
犀薰麝染脂粉氣，落落不到山人家。
蜀山橦老鵠銜子，種我南園趁春雨。
淺金花細亞黄葵，綠玉苞肥壓青李。
吐成秋繭不用繰，回看春箔真徒勞。
烏鏐笴滑脫茸核，竹弓弦緊彈雲濤。
挼挲玉筯光奪雪，紡絡冰絲細如髪。
津津貧女得野蠶，軋軋寒機緯霜月。
布成奴視白㲲氈，價重唾取青銅錢。
何須致我爐火上，便覺挾纊春風前。
衣無美惡煖則一，木棉裘敵天孫織。
飲散金山弄玉簫，風流未遜揚州客。
木绵布歌
作者：艾性夫
朝代：宋

吴姬织绫双凤花，越女制绮五色霞。
犀熏麝染脂粉气，落落不到山人家。
蜀山橦老鹄衔子，种我南园趁春雨。
浅金花细亚黄葵，绿玉苞肥压青李。
吐成秋茧不用缲，回看春箔真徒劳。
乌镠笴滑脱茸核，竹弓弦紧弹云涛。
挼挲玉筯光夺雪，纺络冰丝细如髪。
津津贫女得野蚕，轧轧寒机纬霜月。
布成奴视白㲲毡，价重唾取青铜钱。
何须致我炉火上，便觉挟纩春风前。
衣无美恶暖则一，木棉裘敌天孙织。
饮散金山弄玉箫，风流未逊扬州客。
木绵布歌
作者：艾性夫
朝代：宋

吴姬织绫双凤花，越女制绮五色霞。犀薰麝染脂粉气，落落不到山人家。蜀山橦老鹄衔子，种我南园趁春雨。浅金花细亚黄葵，绿玉苞肥压青李。吐成秋茧不用缲，回看春箔真徒劳。乌镠笴滑脱茸核，竹弓弦紧弹云涛。挼挲玉箸光夺雪，纺络冰丝细如发。津津贫女得野蚕，轧轧寒机纬霜月。布成奴视白氎毡，价重唾取青铜钱。何须致我炉火上，便觉挟纩春风前。衣无美恶煖则一，木棉裘敌天孙织。饮散金山弄玉箫，风流未逊扬州客。
木芙蓉
作者：艾性夫
朝代：宋

露冷紅酥不带愁，湘蘭楚菊共清修。
靈均死去無人問，閒却滄江一片秋。
木芙蓉
作者：艾性夫
朝代：宋
体裁：七言绝句

露冷红酥不带愁，湘兰楚菊共清修。灵均死去无人问，閒却沧江一片秋。
术有号莘野钓滨者求诗各与一绝
作者：艾性夫
朝代：宋

撷青日日饭疲牛，识字耕夫已白头。束帛不来山鬼笑，有人马上觅封侯。意钓秋江不为鱼，六韬尚拟载徵车。东南腥血方涂地，何用人间有此书。
术有号莘野钓滨者求诗各与一绝·其一
作者：艾性夫
朝代：宋
体裁：七言绝句

撷青日日饭疲牛，识字耕夫已白头。束帛不来山鬼笑，有人马上觅封侯。
术有号莘野钓滨者求诗各与一绝·其二
作者：艾性夫
朝代：宋

意钓秋江不为鱼，六韬尚拟载征车。
东南腥血方涂地，何用人间有此书。
术有号莘野钓滨者求诗各与一绝·其二
作者：艾性夫
朝代：宋

意钓秋江不为鱼，六韬尚拟载徵车。东南腥血方涂地，何用人间有此书。
杂兴五首
作者：艾性夫
朝代：宋

玉兔不可罝，金乌不可笼。蜉蝣问鹤年，槿花笑松风。郿坞不救卓，铜山终饿通。玉儿误东昏，绿珠累石崇。谁信贪心苦，俄成旋踵空。既无九转丹，又非千岁翁。荣枯同一梦，蝼蚁大槐中。云路不可梯，天河不可航。人间心不足，意外事难量。瑶水宴周穆，月宫游明皇。干戈惊骏足，鼙鼓骇霓裳。岂不穷欢乐，那知成祸殃。神仙竟何益，抚卷空凄凉。蚕丝自缠缚，蛛网费经营。智巧同役役，得丧何不平。益人者损己，害物乃利生。一抱仰天愧，一甘就镬烹。祸淫与福善，此理未分明。蚁国槐为穴，蜂衙蜜作房。采花与旋磨，辛苦知尊王。胡为枭獍生，思食父母肠。彼微有尊卑，此大相灭亡。物情有不齐，使我心忧伤。孤凤不食粟，举世无琳琅。渴去饮湘水，饥来卧首阳。云天迟羽翼，岁晚饱风霜。栖栖岂不苦，羞与燕雀翔。安得九成乐，来仪薰风廊。
杂兴五首·其一
作者：艾性夫
朝代：宋
体裁：古风

玉兔不可罝，金乌不可笼。蜉蝣问鹤年，槿花笑松风。郿坞不救卓，铜山终饿通。玉儿误东昏，绿珠累石崇。谁信贪心苦，俄成旋踵空。既无九转丹，又非千岁翁。荣枯同一梦，蝼蚁大槐中。
杂兴五首·其三
作者：艾性夫
朝代：宋
体裁：古风

蚕丝自缠缚，蛛网费经营。智巧同役役，得丧何不平。益人者损己，害物乃利生。一抱仰天愧，一甘就镬烹。祸淫与福善，此理未分明。
杂兴五首·其二
作者：艾性夫
朝代：宋
体裁：古风

云路不可梯，天河不可航。人间心不足，意外事难量。瑶水宴周穆，月宫游明皇。干戈惊骏足，鼙鼓骇霓裳。岂不穷欢乐，那知成祸殃。神仙竟何益，抚卷空凄凉。
杂兴五首·其五
作者：艾性夫
朝代：宋

孤凤不食粟，举世无琳琅。
渴去饮湘水，饥来卧首阳。
云天迟羽翼，岁晚饱风霜。
栖栖岂不苦，羞与燕雀翔。
安得九成乐，来仪熏风廊。
杂兴五首·其五
作者：艾性夫
朝代：宋

孤凤不食粟，举世无琳琅。渴去饮湘水，饥来卧首阳。云天迟羽翼，岁晚饱风霜。栖栖岂不苦，羞与燕雀翔。安得九成乐，来仪薰风廊。
杂兴五首·其四
作者：艾性夫
朝代：宋
体裁：古风

蚁国槐为穴，蜂衙蜜作房。采花与旋磨，辛苦知尊王。胡为枭獍生，思食父母肠。彼微有尊卑，此大相灭亡。物情有不齐，使我心忧伤。
杂言
作者：艾性夫
朝代：宋

苍梧閟弓剑，阿阁无祥禽。鲁叟已长喟，矧敢求之今。区区莲勺人，伯气方浸淫。纪年侈嘉瑞，作物诚何心。隐显殆偶然，岂必闻韶音。黄河千丈浑，岁月亦已深。矫首不可俟，角里芝山阴。勋华不并世，揖逊无馀传。缅彼巢与津，佳兵岂其天。履霜一何微，坤冰一何坚。谁谓知几人，尚俟观伊川。斧衮了不公，正闰杂纪年。岂拟王仲淹，而愧鲁仲连。燕赵多佳人，珠华衒天街。郑鲁有游女，折杨弄青梅。春风趁姿媚，谐笑争徘徊。幽闺有贫丑，修洁不自媒。缝布以为裙，断荆以为钗。？沙事机杼，蓬沓蒙烟埃。谁将好德心，为尔停渐台。枯桐斲山骨，弦以冰蚕丝。信指发孤调，悠然造希夷。扬以寄吾欢，抑以写吾悲。悲欢生我心，无庸他人知。我若有黄金，不铸钟子期。寄语伯牙翁，绝弦良可嗤。
杂言·其一
作者：艾性夫
朝代：宋
体裁：古风

苍梧閟弓剑，阿阁无祥禽。鲁叟已长喟，矧敢求之今。区区莲勺人，伯气方浸淫。纪年侈嘉瑞，作物诚何心。隐显殆偶然，岂必闻韶音。黄河千丈浑，岁月亦已深。矫首不可俟，甪里芝山阴。
杂言·其一
作者：艾性夫
朝代：宋

苍梧閟弓剑，阿阁无祥禽。鲁叟已长喟，矧敢求之今。区区莲勺人，伯气方浸淫。纪年侈嘉瑞，作物诚何心。隐显殆偶然，岂必闻韶音。黄河千丈浑，岁月亦已深。矫首不可俟，角里芝山阴。
杂言·其一
作者：艾性夫
朝代：宋

苍梧閟弓剑，阿阁无祥禽。
鲁叟已长喟，矧敢求之今。
区区莲勺人，伯气方浸淫。
纪年侈嘉瑞，作物诚何心。
隠显殆偶然，岂必闻韶音。
黄河千丈浑，岁月亦已深。
矫首不可俟，甪里芝山阴。
杂言·其三
作者：艾性夫
朝代：宋

燕赵多佳人，珠华衒天街。郑鲁有游女，折杨弄青梅。春风趁姿媚，谐笑争徘徊。幽闺有贫丑，修洁不自媒。缝布以为裙，断荆以为钗。？沙事机杼，蓬沓蒙烟埃。谁将好德心，为尔停渐台。
杂言·其三
作者：艾性夫
朝代：宋
体裁：古风

燕赵多佳人，珠华衒天街。郑鲁有游女，折杨弄青梅。春风趁姿媚，谐笑争徘徊。幽闺有贫丑，修洁不自媒。缝布以为裙，断荆以为钗。�沙事机杼，蓬沓蒙烟埃。谁将好德心，为尔停渐台。
杂言·其三
作者：艾性夫
朝代：宋

燕赵多佳人，珠华衒天街。
郑鲁有游女，折杨弄青梅。
春风趁姿媚，谐笑争徘徊。
幽闺有贫丑，修洁不自媒。
缝布以为裙，断荆以为钗。
𧤺沙事机杼，蓬沓蒙烟埃。
谁将好德心，为尔停渐台。
杂言·其二
作者：艾性夫
朝代：宋

勋华不并世，揖逊无余传。
缅彼巢与津，佳兵岂其天。
履霜一何微，坤冰一何坚。
谁谓知几人，尚俟观伊川。
斧衮了不公，正闰杂纪年。
岂拟王仲淹，而愧鲁仲连。
杂言·其二
作者：艾性夫
朝代：宋

勋华不并世，揖逊无馀传。缅彼巢与津，佳兵岂其天。履霜一何微，坤冰一何坚。谁谓知几人，尚俟观伊川。斧衮了不公，正闰杂纪年。岂拟王仲淹，而愧鲁仲连。
杂言·其四
作者：艾性夫
朝代：宋

枯桐斲山骨，弦以冰蚕丝。信指发孤调，悠然造希夷。扬以寄吾欢，抑以写吾悲。悲欢生我心，无庸他人知。我若有黄金，不铸钟子期。寄语伯牙翁，绝弦良可嗤。
杂言·其四
作者：艾性夫
朝代：宋

枯桐斵山骨，絃以冰蚕丝。
信指发孤调，悠然造希夷。
扬以寄吾欢，抑以写吾悲。
悲欢生我心，无庸他人知。
我若有黄金，不铸钟子期。
寄语伯牙翁，绝絃良可嗤。
杉树牌晚憩
作者：艾性夫
朝代：宋
体裁：五言律诗

倦童呼不诺，久客坐长叹。野色归烟暝，秋声入雨寒。阅人江树老，经火路牌残。近郭鱼羹饭，招呼作晚餐。
杉樹牌晚憩
作者：艾性夫
朝代：宋

倦童呼不諾，久客坐長歎。
野色歸烟暝，秋聲入雨寒。
閲人江樹老，經火路牌殘。
近郭魚羹飯，招呼作晚餐。
杨柳骚
作者：艾性夫
朝代：宋
体裁：七言绝句

缕缕柔条不奈春，为谁憔悴把眉颦。年来江上多离别，不信垂杨管得人。
枕上
作者：艾性夫
朝代：宋

画兰重补纸床屏，支石横眠道气清。
杜宇不啼春一半，落花如梦雨三更。
老心暗觅余年健，万感偏从静夜生。
最忆宝莲山下月，照人扶醉听吹笙。
枕上
作者：艾性夫
朝代：宋

画兰重补纸床屏，支石横眠道气清。杜宇不啼春一半，落花如梦雨三更。老心暗觅馀年健，万感偏从静夜生。最忆宝莲山下月，照人扶醉听吹笙。
枕上
作者：艾性夫
朝代：宋

畫蘭重補紙牀屏，支石橫眠道氣清。
杜宇不啼春一半，落花如夢雨三更。
老心暗覓餘年健，萬感偏從靜夜生。
最憶寶蓮山下月，照人扶醉聽吹笙。
桂花
作者：艾性夫
朝代：宋

秋树婆娑风露凉，老蟾落子种虚堂。
胚浑天地中央色，漏泄神仙上界香。
贫裏忽惊添粟满，老来不动买花狂。
带愁莫上黄楼去，归隠淮山兴味长。
桂花
作者：艾性夫
朝代：宋

秋树婆娑风露凉，老蟾落子种虚堂。胚浑天地中央色，漏泄神仙上界香。贫里忽惊添粟满，老来不动买花狂。带愁莫上黄楼去，归隐淮山兴味长。
桂花
作者：艾性夫
朝代：宋

秋樹婆娑風露凉，老蟾落子種虛堂。
胚渾天地中央色，漏泄神仙上界香。
貧裏忽驚添粟滿，老來不動買花狂。
带愁莫上黄樓去，歸隠淮山興味長。
检历即事
作者：艾性夫
朝代：宋

古来系日欠长绳，节物相催老自惊。岁里春为花早计，蛰前雷是雪先声。移家燕子商量熟，开国蜂王去就轻。最忆长安三月事，有谁重赋丽人行。
检历即事
作者：艾性夫
朝代：宋

古来繫日欠长绳，节物相催老自惊。
岁裏春为花早计，蛰前雷是雪先声。
移家燕子商量熟，开国蜂王去就轻。
最忆长安三月事，有谁重赋丽人行。
棠渡初雪
作者：艾性夫
朝代：宋

雪風吹凍冰人鬚，老梅著花明矮籬。
黄蘆蕭蕭白雁落，野樹歷歷青猿啼。
旗亭有酒味苦短，地爐濕薪烟粗煖。
五陵狎客不下樓，紅金火閣玻璃盌。
棠渡初雪
作者：艾性夫
朝代：宋

雪风吹冻冰人须，老梅著花明矮篱。黄芦萧萧白雁落，野树历历青猿啼。旗亭有酒味苦短，地炉湿薪烟粗煖。五陵狎客不下楼，红金火阁玻璃盌。
棠渡初雪
作者：艾性夫
朝代：宋
体裁：古风

雪风吹冻冰人须，老梅著花明矮篱。黄芦萧萧白雁落，野树历历青猿啼。旗亭有酒味苦短，地炉湿薪烟粗煖。五陵狎客不下楼，红金火阁玻璃碗。
棠渡初雪
作者：艾性夫
朝代：宋

雪风吹冻冰人鬚，老梅着花明矮篱。
黄芦萧萧白雁落，野树历历青猿啼。
旗亭有酒味苦短，地炉湿薪烟粗暖。
五陵狎客不下楼，红金火阁玻璃盌。
楊柳騷
作者：艾性夫
朝代：宋

縷縷柔條不奈春，爲誰憔悴把眉顰。
年來江上多離別，不信垂楊管得人。
楼中故书连被兵尽亡去
作者：艾性夫
朝代：宋

楼无长物只遗编，直当山翁负郭田。
累世相传俱扫地，斯文忽丧岂非天。
不归老子茶肠裏，知堕谁家醤瓿边。
我固道穷书更厄，西风危涕倍潸然。
楼中故书连被兵尽亡去
作者：艾性夫
朝代：宋

楼无长物只遗编，直当山翁负郭田。累世相传俱扫地，斯文忽丧岂非天。不归老子茶肠里，知堕谁家酱瓿边。我固道穷书更厄，西风危涕倍潸然。
樓中故書連被兵盡亡去
作者：艾性夫
朝代：宋

樓無長物只遺編，直當山翁負郭田。
累世相傳俱掃地，斯文忽喪豈非天。
不歸老子茶腸裏，知墮誰家醤瓿邊。
我固道窮書更厄，西風危涕倍潸然。
檢歷即事
作者：艾性夫
朝代：宋

古來繫日欠長繩，節物相催老自驚。
歲裏春爲花早計，蟄前雷是雪先聲。
移家燕子商量熟，開國蜂王去就輕。
最憶長安三月事，有誰重賦麗人行。
次吳壽翁溪園韻寄題
作者：艾性夫
朝代：宋

營營誰肯卧滄洲，喜有高人此枕流。
得水最多知地勝，種花無數欲春留。
圖傳笠澤三分畫，夢繞黄淤十里秋。
料得江楓吟未了，載詩應汗謫仙牛。
次吴寿翁溪园韵寄题
作者：艾性夫
朝代：宋
体裁：七言律诗

营营谁肯卧沧洲，喜有高人此枕流。得水最多知地胜，种花无数欲春留。图传笠泽三分画，梦绕黄淤十里秋。料得江枫吟未了，载诗应汗谪仙牛。
次大五侄问移家韵
作者：艾性夫
朝代：宋

投老移家僻坞来，满林秋露洗黄埃。饭才种麦须堪饱，衣旋培桑未可裁。万古乾坤如传舍，一生风雪叹江梅。相看喜有青田鹤，肯与诗筒日往回。
次大五侄问移家韵
作者：艾性夫
朝代：宋

投老移家僻坞来，满林秋露洗黄埃。
饭纔种麦须堪饱，衣旋培桑未可裁。
万古干坤如传舍，一生风雪叹江梅。
相看喜有青田鹤，肯与诗筒日往回。
次大五姪問移家韻
作者：艾性夫
朝代：宋

投老移家僻塢來，滿林秋露洗黄埃。
飯纔種麥須堪飽，衣旋培桑未可裁。
萬古乾坤如傳舍，一生風雪歎江梅。
相看喜有青田鶴，肯與詩筒日往回。
次韵旷翁四时村居乐
作者：艾性夫
朝代：宋

欲晴欲雨天溟濛，林塘淡荡摇春风。游丝落絮斗飞舞，野花芳草争青红。南园北园桑柘绿，村前村后啼布谷。蚕姑把叶祝丝多，田翁拜社祈年熟。藕花分房菱出角，瓜实累累蔓篱落。稻田水多翁不愁，日抱筠筐晒山药。清溪濯暑生布裳，石薷煮透山泉香。涯南老屋颇宜夏，草窗瓦枕松风凉。雁云漠漠梧桐秋，风露飒飒生平畴。芭蕉叶黄夜气湿，老壁屈曲行蜗牛。林外炊烟暗青树，墙头凉月惊鸣杵。柴门犬吠人语多，刈熟归来碧天暮。黄鸡懒啼霜月低，青羽乱啄梅花飞。乌犍怯寒不出圈，白犬耐冻时穿篱。老松堕枝供武火，枯蒲织席遮窗破。一窝容膝煖即休，不问瓮中天几大。
次韵旷翁四时村居乐
作者：艾性夫
朝代：宋

藕花分房菱出角，瓜实累累蔓篱落。
稻田水多翁不愁，日抱筠筐曬山药。
清溪濯暑生布裳，石薷煮透山泉香。
涯南老屋颇宜夏，草窗瓦枕松风凉。
次韵旷翁四时村居乐·其一
作者：艾性夫
朝代：宋

欲晴欲雨天溟濛，林塘淡荡摇春风。游丝落絮斗飞舞，野花芳草争青红。南园北园桑柘绿，村前村后啼布谷。蚕姑把叶祝丝多，田翁拜社祈年熟。
次韵旷翁四时村居乐·其一
作者：艾性夫
朝代：宋

欲晴欲雨天溟蒙，林塘淡荡摇春风。
游丝落絮鬬飞舞，野花芳草争青红。
南园北园桑柘绿，村前村后啼布谷。
蚕姑把叶祝丝多，田翁拜社祈年熟。
次韵旷翁四时村居乐·其三
作者：艾性夫
朝代：宋
体裁：古风

雁云漠漠梧桐秋，风露飒飒生平畴。芭蕉叶黄夜气湿，老壁屈曲行蜗牛。林外炊烟暗青树，墙头凉月惊鸣杵。柴门犬吠人语多，刈熟归来碧天暮。
次韵旷翁四时村居乐·其二
作者：艾性夫
朝代：宋

藕花分房菱出角，瓜实累累蔓篱落。稻田水多翁不愁，日抱筠筐晒山药。清溪濯暑生布裳，石薷煮透山泉香。涯南老屋颇宜夏，草窗瓦枕松风凉。
次韵旷翁四时村居乐·其二
作者：艾性夫
朝代：宋

藕花分房菱出角，瓜实纍纍蔓篱落。
稻田水多翁不愁，日抱筠筐晒山药。
清溪濯暑生布裳，石薷煮透山泉香。
涯南老屋颇宜夏，草窗瓦枕松风凉。
次韵旷翁四时村居乐·其四
作者：艾性夫
朝代：宋

黄鸡懒啼霜月低，青羽乱啄梅花飞。
乌犍怯寒不出圈，白犬耐冻时穿篱。
老松堕枝供武火，枯蒲织席遮窗破。
一窝容膝暖即休，不问瓮中天几大。
次韵旷翁四时村居乐·其四
作者：艾性夫
朝代：宋

黄鸡懒啼霜月低，青羽乱啄梅花飞。乌犍怯寒不出圈，白犬耐冻时穿篱。老松堕枝供武火，枯蒲织席遮窗破。一窝容膝煖即休，不问瓮中天几大。
次韵秋心
作者：艾性夫
朝代：宋

短发白已尽，寒花黄到今。秋清山见骨，年老树留心。独鹤离骚怨，虚泉大雅音。冥鸿不知处，引睇暮云深。
次韵秋心
作者：艾性夫
朝代：宋

短髪白已尽，寒花黄到今。
秋清山见骨，年老树留心。
独鹤离骚怨，虚泉大雅音。
冥鸿不知处，引睇暮云深。
次韻曠翁四時村居樂·其一
作者：艾性夫
朝代：宋

欲晴欲雨天溟濛，林塘淡蕩摇春風。
遊絲落絮鬬飛舞，野花芳草爭青紅。
南園北園桑柘綠，村前村後啼布穀。
蠶姑把葉祝絲多，田翁拜社祈年熟。
次韻曠翁四時村居樂·其三
作者：艾性夫
朝代：宋

雁雲漠漠梧桐秋，風露颯颯生平疇。
芭蕉葉黄夜氣濕，老壁屈曲行蝸牛。
林外炊烟暗青樹，牆頭凉月驚鳴杵。
柴門犬吠人語多，刈熟歸來碧天暮。
次韻曠翁四時村居樂·其二
作者：艾性夫
朝代：宋

藕花分房菱出角，瓜實纍纍蔓籬落。
稻田水多翁不愁，日抱筠筐曬山藥。
清溪濯暑生布裳，石薷煮透山泉香。
涯南老屋頗宜夏，草窗瓦枕松風凉。
次韻曠翁四時村居樂·其四
作者：艾性夫
朝代：宋

黄雞懶啼霜月低，青羽亂啄梅花飛。
烏犍怯寒不出圈，白犬耐凍時穿籬。
老松墮枝供武火，枯蒲織蓆遮窗破。
一窩容膝煖即休，不問甕中天幾大。
次韻秋心
作者：艾性夫
朝代：宋

短髪白已盡，寒花黄到今。
秋清山見骨，年老樹留心。
獨鶴離騷怨，虛泉大雅音。
冥鴻不知處，引睇暮雲深。
正覺僧榻
作者：艾性夫
朝代：宋

贊公分半榻，卧近竹西樓。
四壁寒蛩夜，一山黄葉秋。
夢隨三鼓動，月尚半窗留。
零亂芭蕉影，禪衣爛不收。
正觉僧榻
作者：艾性夫
朝代：宋
体裁：五言律诗

赞公分半榻，卧近竹西楼。四壁寒蛩夜，一山黄叶秋。梦随三鼓动，月尚半窗留。零乱芭蕉影，禅衣烂不收。
武阳渡
作者：艾性夫
朝代：宋

空濛水气湿溪烟，闪烁沙星照客船。一片西风吹酒醒，秋容多在雁云边。
武阳渡
作者：艾性夫
朝代：宋

空蒙水气湿溪烟，闪烁沙星照客船。
一片西风吹酒醒，秋容多在雁云边。
武陽渡
作者：艾性夫
朝代：宋

空濛水氣濕溪烟，閃爍沙星照客船。
一片西風吹酒醒，秋容多在雁雲邊。
歲菊
作者：艾性夫
朝代：宋

不逐登高老孟嘉，同來守歲阿戎家。
能將秋圃風霜骨，直作寒梅輩行花。
香稱屠蘇浮臘蟻，色侵幡勝插雲鴉。
老夫細把金英擷，獨擬明朝早供茶。
歸大五姪天覺硯
作者：艾性夫
朝代：宋

脈暖猶涵老蘚斑，眼花仍带淚痕潸。
厄於劫火元無恙，意在斯文豈苟完。
一片墨光留手澤，渾家黄色上眉間。
只消半滴冰蜍水，漲起滿村烟雨寒。
江上
作者：艾性夫
朝代：宋

江上春肥衰草生，林梢烟暖乳鳩鳴。
青山與我一面雅，白鳥令人雙眼明。
雲凈有時看雨泣，水平無處覓溪聲。
折芳弄翠渾閒冗，時與樵漁錯雜行。
江上
作者：艾性夫
朝代：宋

江上春肥衰草生，林梢烟暖乳鸠鸣。青山与我一面雅，白鸟令人双眼明。云净有时看雨泣，水平无处觅溪声。折芳弄翠浑閒冗，时与樵渔错杂行。
江上
作者：艾性夫
朝代：宋

江上春肥衰草生，林梢烟暖乳鸠鸣。
青山与我一面雅，白鸟令人双眼明。
云凈有时看雨泣，水平无处觅溪声。
折芳弄翠浑閒冗，时与樵渔错杂行。
洞泉觀楊梅屋寮
作者：艾性夫
朝代：宋

孤嶼如螺出水心，松蒼竹翠結寒陰。
不因鍾磬穿雲響，誰信神仙入洞深。
早日羽衣人盡老，春風摇草路重尋。
徑須著我梅邊屋，聽講南華弄玉琴。
洞泉观杨梅屋寮
作者：艾性夫
朝代：宋

孤屿如螺出水心，松苍竹翠结寒阴。
不因钟磬穿云响，谁信神仙入洞深。
早日羽衣人尽老，春风摇草路重寻。
径须着我梅边屋，听讲南华弄玉琴。
洞泉观杨梅屋寮
作者：艾性夫
朝代：宋

孤屿如螺出水心，松苍竹翠结寒阴。不因钟磬穿云响，谁信神仙入洞深。早日羽衣人尽老，春风摇草路重寻。径须著我梅边屋，听讲南华弄玉琴。
浣紗曲
作者：艾性夫
朝代：宋

浣紗如妾心，皎然照冰雪。
秋聲入絡緯，炯炯織霜月。
裁衣嫁作梁鴻婦，白髪相看如此布。
不學西施矜媚嫵，妝成欲覓君王顧。
忘却土城山下路，貪向銅龍溪邊住。
明朝吳騎猛如虎，獻入娃宮作俘虜。
含羞短製衣楚楚，忍學翩翩鶴翎舞。
浣纱曲
作者：艾性夫
朝代：宋

浣纱如妾心，皎然照冰雪。秋声入络纬，炯炯织霜月。裁衣嫁作梁鸿妇，白发相看如此布。不学西施矜媚妩，妆成欲觅君王顾。忘却土城山下路，贪向铜龙溪边住。明朝吴骑猛如虎，献入娃宫作俘虏。含羞短制衣楚楚，忍学翩翩鹤翎舞。
浣纱曲
作者：艾性夫
朝代：宋

浣纱如妾心，皎然照冰雪。
秋声入络纬，炯炯织霜月。
裁衣嫁作梁鸿妇，白髪相看如此布。
不学西施矜媚妩，妆成欲觅君王顾。
忘却土城山下路，贪向铜龙溪边住。
明朝吴骑猛如虎，献入娃宫作俘虏。
含羞短制衣楚楚，忍学翩翩鹤翎舞。
涤砚
作者：艾性夫
朝代：宋
体裁：古风

淙淙瀑布泉，濯濯刷丝石。坐令黟川漆，涨作梁州黑。以涅定不缁，欲玄终尚白。适与吾道同，持归试新墨。
深冬
作者：艾性夫
朝代：宋

冻透松边屋两间，孤床盘礴数更阑。
无情风雪偏欺老，经乱衣裘不御寒。
春意一炉红榾柮，故人两坐绿蒲团。
敲冰自换甆瓶水，浸取梅花仔细看。
深冬
作者：艾性夫
朝代：宋

冻透松边屋两间，孤床盘礴数更阑。无情风雪偏欺老，经乱衣裘不禦寒。春意一炉红榾柮，故人两坐绿蒲团。敲冰自换瓷瓶水，浸取梅花仔细看。
深冬
作者：艾性夫
朝代：宋

凍透松邊屋兩間，孤牀盤礴數更闌。
無情風雪偏欺老，經亂衣裘不禦寒。
春意一爐紅榾柮，故人兩坐綠蒲團。
敲冰自換甆瓶水，浸取梅花仔細看。
深村
作者：艾性夫
朝代：宋

索居无远兴，晚憩傍深村。涧涩水争道，桑空草托根。断桥回老马，熟果聚饥猿。解后僧同话，归来人掩门。
深村
作者：艾性夫
朝代：宋

索居无远兴，晚憩傍深村。
磵涩水争道，桑空草托根。
断桥回老马，熟果聚饥猿。
解后僧同话，归来人掩门。
深村
作者：艾性夫
朝代：宋

索居無遠興，晚憩傍深村。
磵澀水爭道，桑空草托根。
斷橋回老馬，熟果聚饑猿。
解后僧同話，歸來人掩門。
淵明采菊圖·其一
作者：艾性夫
朝代：宋

餐英人去已千年，留與先生泛酒船。
昔日避讒今避世，黄花獨識兩翁賢。
淵明采菊圖·其二
作者：艾性夫
朝代：宋

不緣斗米掛朝衣，自是知幾勇賦歸。
莫把秋英等閒看，商山芝草首陽薇。
清趣
作者：艾性夫
朝代：宋

鸦丛桑椹紫，蝶穴菜花黄。水鸭眠依石，竹鸡啼过墙。雨阑流水急，风定落花迟。一老临溪钓，双童画地棋。
清趣·其一
作者：艾性夫
朝代：宋

鴉叢桑椹紫，蝶穴菜花黄。
水鴨眠依石，竹鷄啼過牆。
清趣·其一
作者：艾性夫
朝代：宋

鸦丛桑椹紫，蝶穴菜花黄。
水鸭眠依石，竹鷄啼过墙。
清趣·其一
作者：艾性夫
朝代：宋

鸦丛桑椹紫，蝶穴菜花黄。水鸭眠依石，竹鸡啼过墙。
清趣·其二
作者：艾性夫
朝代：宋

雨闌流水急，風定落花遲。
一老臨溪釣，雙童畫地棋。
清趣·其二
作者：艾性夫
朝代：宋
体裁：五言绝句

雨阑流水急，风定落花迟。一老临溪钓，双童画地棋。
渊明采菊图
作者：艾性夫
朝代：宋

餐英人去已千年，留与先生泛酒船。昔日避谗今避世，黄花独识两翁贤。不缘斗米挂朝衣，自是知几勇赋归。莫把秋英等閒看，商山芝草首阳薇。
渊明采菊图·其一
作者：艾性夫
朝代：宋
体裁：七言绝句

餐英人去已千年，留与先生泛酒船。昔日避谗今避世，黄花独识两翁贤。
渊明采菊图·其二
作者：艾性夫
朝代：宋
体裁：七言绝句

不缘斗米挂朝衣，自是知几勇赋归。莫把秋英等閒看，商山芝草首阳薇。
渔家
作者：艾性夫
朝代：宋
体裁：七言绝句

水浸秋空夜色晴，柳根三五钓船轻。不知长笛在何处，忽趁月明吹一声。
游古汴赵氏溪园
作者：艾性夫
朝代：宋

不起楼台作热官，小园回合抱溪湾。
露漙花靥春红湿，烟护松髯晚翠寒。
已向掌中旋宇宙，正须胸次着云山。
可能再为苍生出，鹤怨猿啼搅夜阑。
游古汴赵氏溪园
作者：艾性夫
朝代：宋

不起楼台作热官，小园回合抱溪湾。露漙花靥春红湿，烟护松髯晚翠寒。已向掌中旋宇宙，正须胸次著云山。可能再为苍生出，鹤怨猿啼搅夜阑。
湖阴故人家
作者：艾性夫
朝代：宋
体裁：七言律诗

水痕落尽见晴沙，步入湖阴处士家。梅一两花春尚小，雁三五字日初斜。百年耆旧多思洛，五夜精魂半梦华。珍重瑶琴莫轻拂，西风江上沸芦笳。
湖陰故人家
作者：艾性夫
朝代：宋

水痕落盡見晴沙，步入湖陰處士家。
梅一兩花春尚小，雁三五字日初斜。
百年耆舊多思洛，五夜精魂半夢華。
珍重瑶琴莫輕拂，西風江上沸蘆笳。
滌硯
作者：艾性夫
朝代：宋

淙淙瀑布泉，濯濯刷絲石。
坐令黟川漆，漲作梁州黑。
以涅定不緇，欲玄終尚白。
適與吾道同，持歸試新墨。
滕王閣
作者：艾性夫
朝代：宋

木老江空雁陣秋，闌干倚盡思悠悠。
舞衫歌扇落春夢，山雨浦雲牽暮愁。
半壁夕陽千古在，幾朝王氣一時休。
獻陵無樹供寒雀，信是勞生枉白頭。
滕王阁
作者：艾性夫
朝代：宋
体裁：七言律诗

木老江空雁阵秋，阑干倚尽思悠悠。舞衫歌扇落春梦，山雨浦云牵暮愁。半壁夕阳千古在，几朝王气一时休。献陵无树供寒雀，信是劳生枉白头。
漁家
作者：艾性夫
朝代：宋

水浸秋空夜色晴，柳根三五釣船輕。
不知長笛在何處，忽趁月明吹一聲。
漫兴
作者：艾性夫
朝代：宋

支离矮屋护松阴，半刻清閒直万金。蟋蟀叫回秋梦薄，一方凉月道人心。荒畦整整复斜斜，不种春风儿女花。却笑过墙蝴蝶乱，懒随野老问桑麻。冻耳萧萧天欲霜，冬深门巷意苍凉。一筇径为梅花出，独立斜阳影正长。
漫兴·其一
作者：艾性夫
朝代：宋
体裁：七言绝句

支离矮屋护松阴，半刻清閒直万金。蟋蟀叫回秋梦薄，一方凉月道人心。
漫兴·其三
作者：艾性夫
朝代：宋
体裁：七言绝句

冻耳萧萧天欲霜，冬深门巷意苍凉。一筇径为梅花出，独立斜阳影正长。
漫兴·其二
作者：艾性夫
朝代：宋

荒畦整整复斜斜，不种春风儿女花。却笑过墙蝴蝶乱，懒随野老问桑麻。
漫兴·其二
作者：艾性夫
朝代：宋

荒畦整整復斜斜，不种春风儿女花。
却笑过墙蝴蝶乱，懒随野老问桑麻。
漫興·其一
作者：艾性夫
朝代：宋

支離矮屋護松陰，半刻清閒直萬金。
蟋蟀叫回秋夢薄，一方凉月道人心。
漫興·其三
作者：艾性夫
朝代：宋

凍耳蕭蕭天欲霜，冬深門巷意蒼凉。
一筇徑爲梅花出，獨立斜陽影正長。
漫興·其二
作者：艾性夫
朝代：宋

荒畦整整復斜斜，不種春風兒女花。
却笑過牆蝴蝶亂，懶隨野老問桑麻。
灌园
作者：艾性夫
朝代：宋
体裁：七言绝句

土渴群蔬不肯青，辘轳百转汲深清。山翁到老谋生拙，抱瓮崎岖博一羹。
灌園
作者：艾性夫
朝代：宋

土渴群蔬不肯青，轆轤百轉汲深清。
山翁到老謀生拙，抱甕崎嶇博一羹。
煎后山峰上人新茶
作者：艾性夫
朝代：宋

拣芽穰穰鹰爪黄，活火濈濈鱼眼汤。扫花席地白日静，穿帘透户春风香。唤醒松根渴睡汉，五更清梦从渠短。泠泠灌顶欲通仙，稽首法云甘露椀。
煎后山峰上人新茶
作者：艾性夫
朝代：宋
体裁：古风

拣芽穰穰鹰爪黄，活火濈濈鱼眼汤。扫花席地白日静，穿帘透户春风香。唤醒松根渴睡汉，五更清梦从渠短。泠泠灌顶欲通仙，稽首法云甘露碗。
煎後山峰上人新茶
作者：艾性夫
朝代：宋

揀芽穰穰鷹爪黄，活火濈濈魚眼湯。
掃花席地白日靜，穿簾透戶春風香。
喚醒松根渴睡漢，五更清夢從渠短。
泠泠灌頂欲通仙，稽首法雲甘露椀。
燕去十年復來巢
作者：艾性夫
朝代：宋

雙燕窺簾認主人，十年不見忽過門。
烏衣故國今何在，蒼籙遺民老幸存。
芹沼不香驚綠暗，草堂無語對黄昏。
從今不必依王謝，只好尋常烟雨村。
燕去十年復来巢
作者：艾性夫
朝代：宋
体裁：七言律诗

双燕窥帘认主人，十年不见忽过门。乌衣故国今何在，苍箓遗民老幸存。芹沼不香惊绿暗，草堂无语对黄昏。从今不必依王谢，只好寻常烟雨村。
牧童
作者：艾性夫
朝代：宋

栉发吹松阴，坦腹睨岩石。细雨整短蓑，斜阳擪长笛。采花艳两髻，挟草暖双腋。款款跨牛归，苍山暮烟碧。
牧童
作者：艾性夫
朝代：宋

栉髪吹松阴，坦腹睨岩石。
细雨整短蓑，斜阳擫长笛。
采花艷两髻，挟草暖双腋。
款款跨牛归，苍山暮烟碧。
牧童
作者：艾性夫
朝代：宋

櫛髪吹松陰，坦腹睨岩石。
細雨整短蓑，斜陽擫長笛。
採花艷兩髻，挾草暖雙腋。
款款跨牛歸，蒼山暮烟碧。
猫犬叹
作者：艾性夫
朝代：宋
体裁：古风

饭猫奉鱼肉，怜惜同寝处。饲犬杂糠籺，呵斥出庭户。犬行常低循，猫坐辄箕踞。爱憎了不同，拘肆固其所。虚堂夜搜搅，忽报犬得鼠。问猫尔何之，翻瓮窃醢脯。犬虽出位终爱主，猫兮素餐乌用汝。
玄都韓植蘭楚香
作者：艾性夫
朝代：宋

玄都舊日神仙宅，種桃羞殺劉賓客。
只今仙子韓家湘，不遣牡丹開頃刻。
春風九畹花繞屋，冶紫妖紅失顔色。
盲風怪雨三千年，湘水芳魂招不得。
翩然散入碧虛寒，乾坤萬里離騷國。
玄都韩植兰楚香
作者：艾性夫
朝代：宋

玄都旧日神仙宅，种桃羞杀刘宾客。只今仙子韩家湘，不遣牡丹开顷刻。春风九畹花绕屋，冶紫妖红失颜色。盲风怪雨三千年，湘水芳魂招不得。翩然散入碧虚寒，乾坤万里离骚国。
玄都韩植兰楚香
作者：艾性夫
朝代：宋

玄都旧日神仙宅，种桃羞杀刘宾客。
只今仙子韩家湘，不遣牡丹开顷刻。
春风九畹花绕屋，冶紫妖红失颜色。
盲风怪雨三千年，湘水芳魂招不得。
翩然散入碧虚寒，干坤万里离骚国。
用言客談奉謝·其一
作者：艾性夫
朝代：宋

倦遊太史牛馬走，作賦先生亦烏有。
杞國天摧只自驚，梁園瓠落知誰要。
青津碧荻寒不枯，園丘紫柰天下無。
嵩南太華夢可到，仙人鴻寶今無書。
霜煎雪逼梅花少，不向春風怨枯槁。
萬古乾坤蒼狗雲，一天風雨黄雞曉。
用言客談奉謝·其二
作者：艾性夫
朝代：宋

門外黄塵透日飛，山中白髪得春遲。
一身冠屨聊存古，半語詩書不入時。
佳橋盡從中路變，蒼松獨到歲寒知。
黑牛白犢今無驗，空遣閑愁上兩眉。
用言客谈奉谢·其一
作者：艾性夫
朝代：宋

倦游太史牛马走，作赋先生亦乌有。杞国天摧只自惊，梁园瓠落知谁要。青津碧荻寒不枯，园丘紫柰天下无。嵩南太华梦可到，仙人鸿宝今无书。霜煎雪逼梅花少，不向春风怨枯槁。万古乾坤苍狗云，一天风雨黄鸡晓。
用言客谈奉谢·其一
作者：艾性夫
朝代：宋

倦游太史牛马走，作赋先生亦乌有。
杞国天摧只自惊，梁园瓠落知谁要。
青津碧荻寒不枯，园丘紫柰天下无。
嵩南太华梦可到，仙人鸿宝今无书。
霜煎雪逼梅花少，不向春风怨枯槁。
万古干坤苍狗云，一天风雨黄鸡晓。
用言客谈奉谢·其二
作者：艾性夫
朝代：宋

门外黄尘透日飞，山中白发得春迟。一身冠屦聊存古，半语诗书不入时。佳桥尽从中路变，苍松独到岁寒知。黑牛白犊今无验，空遣闲愁上两眉。
用言客谈奉谢·其二
作者：艾性夫
朝代：宋

门外黄尘透日飞，山中白髪得春迟。
一身冠屦聊存古，半语诗书不入时。
佳桥尽从中路变，苍松独到岁寒知。
黑牛白犊今无验，空遣闲愁上两眉。
田家詞
作者：艾性夫
朝代：宋

大兒荷鍤去疏麻，小兒提筐來採茶，翁自决水灌秧芽。
今年續食不可望，一夜老風摇麥花。
田家词
作者：艾性夫
朝代：宋
体裁：古风

大儿荷锸去疏麻，小儿提筐来采茶，翁自决水灌秧芽。今年续食不可望，一夜老风摇麦花。
留城
作者：艾性夫
朝代：宋
体裁：七言律诗

夜半辽东白鹤归，旧来巢处立多时。门关落日千家静，旗飐秋风万马嘶。文堰石台空有谶，画堂翠幕更无诗。悠悠往事俱尘土，只有寒流是古溪。
留城
作者：艾性夫
朝代：宋

夜半遼東白鶴歸，舊來巢處立多時。
門關落日千家靜，旗颭秋風萬馬嘶。
文堰石臺空有讖，畫堂翠幕更無詩。
悠悠往事俱塵土，只有寒流是古溪。
留城寄旷翁
作者：艾性夫
朝代：宋

吾年七十入城府，君更老吾仍出山。早岁相期作深隐，至今头白未能閒。六年不见云巢老，端拟此来消渴心。花落鸟啼春事阔，不知何处倚阑吟。东溪水长船多上，南浦草深人未回。昨日君家问消息，书归方索暑衣来。
留城寄旷翁·其一
作者：艾性夫
朝代：宋

吾年七十入城府，君更老吾仍出山。早岁相期作深隐，至今头白未能閒。
留城寄旷翁·其一
作者：艾性夫
朝代：宋

吾年七十入城府，君更老吾仍出山。
早岁相期作深隠，至今头白未能閒。
留城寄旷翁·其三
作者：艾性夫
朝代：宋
体裁：七言绝句

东溪水长船多上，南浦草深人未回。昨日君家问消息，书归方索暑衣来。
留城寄旷翁·其二
作者：艾性夫
朝代：宋
体裁：七言绝句

六年不见云巢老，端拟此来消渴心。花落鸟啼春事阔，不知何处倚阑吟。
留城寄曠翁·其一
作者：艾性夫
朝代：宋

吾年七十入城府，君更老吾仍出山。
早歲相期作深隠，至今頭白未能閒。
留城寄曠翁·其三
作者：艾性夫
朝代：宋

東溪水長船多上，南浦草深人未回。
昨日君家問消息，書歸方索暑衣來。
留城寄曠翁·其二
作者：艾性夫
朝代：宋

六年不見雲巢老，端擬此來消渴心。
花落鳥啼春事闊，不知何處倚闌吟。
留客
作者：艾性夫
朝代：宋
体裁：七言绝句

棨榈叶碎风索索，枇杷子熟烟冥冥。黄鹂三请我未出，白酒一樽君小停。
留客
作者：艾性夫
朝代：宋

棨櫚葉碎風索索，枇杷子熟烟冥冥。
黄鸝三請我未出，白酒一樽君小停。
番城晚眺
作者：艾性夫
朝代：宋
体裁：五言律诗

独眺秋愈远，孤城日渐曛。地平浮楚泽，天阔见吴云。风静渔歌合，波摇雁影分。未应陵谷变，不得问番君。
番城晚眺
作者：艾性夫
朝代：宋

獨眺秋愈遠，孤城日漸曛。
地平浮楚澤，天闊見吳雲。
風靜漁歌合，波摇雁影分。
未應陵谷變，不得問番君。
病中即事
作者：艾性夫
朝代：宋
体裁：五言律诗

支身惟首健，随事与心违。病久药为饭，寒深火是衣。矮窗看日度，远梦傍云飞。可比梅花瘦，呼童试折归。
病中即事
作者：艾性夫
朝代：宋

支身惟首健，隨事與心違。
病久藥爲飯，寒深火是衣。
矮窗看日度，遠夢傍雲飛。
可比梅花瘦，呼童試折歸。
病中聞雁有感
作者：艾性夫
朝代：宋

我病無眠守夜闌，汝來何暮尚雲端。
去鄉萬里關河隔，带月一聲風露寒。
口腹累人菰米飯，弟兄何處荻花灘。
營門射手桑弓健，止好冥冥惜羽翰。
病中闻雁有感
作者：艾性夫
朝代：宋
体裁：七言律诗

我病无眠守夜阑，汝来何暮尚云端。去乡万里关河隔，带月一声风露寒。口腹累人菰米饭，弟兄何处荻花滩。营门射手桑弓健，止好冥冥惜羽翰。
癸巳小至
作者：艾性夫
朝代：宋

舌在貧何害，脾清瘦不妨。
天心半夜子，道脈一分陽。
山色春秋老，梅花天地香。
半爐煨芋火，意味頗悠長。
癸巳小至
作者：艾性夫
朝代：宋
体裁：五言律诗

舌在贫何害，脾清瘦不妨。天心半夜子，道脉一分阳。山色春秋老，梅花天地香。半炉煨芋火，意味颇悠长。
登六和塔
作者：艾性夫
朝代：宋

崒峍浮图插翠微，长连山影浸江湄。
地高直见海穷处，天近先知日上时。
香绕五云宫裏梦，墨浓千佛顶头诗。
无风最喜铃相语，切莫丁宁说秀支。
登六和塔
作者：艾性夫
朝代：宋

崒峍浮图插翠微，长连山影浸江湄。地高直见海穷处，天近先知日上时。香绕五云宫里梦，墨浓千佛顶头诗。无风最喜铃相语，切莫丁宁说秀支。
登六和塔
作者：艾性夫
朝代：宋

崒峍浮圖插翠微，長連山影浸江湄。
地高直見海窮處，天近先知日上時。
香繞五雲宮裏夢，墨濃千佛頂頭詩。
無風最喜鈴相語，切莫丁寧說秀支。
盘圃张伯诚饷柑
作者：艾性夫
朝代：宋
体裁：古风

髯奚叩门踏枯叶，手持子敬相问帖。筠篮包送洞庭秋，照眼错落黄金毬。含浆似注甘露钵，好与文园止消渴。问渠几日辞霜枝，化作□□□□□。道上应无公远嗅，定中安定王家□。
盡日
作者：艾性夫
朝代：宋

盡日坐谷口，看雲生嶺頭。
蟬聲偏占晚，菊色欲專秋。
江碧水心淡，葉紅溪樹愁。
乾坤萬萬古，流轉一虛舟。
盤圃張伯誠餉柑
作者：艾性夫
朝代：宋

髯奚叩門踏枯葉，手持子敬相問帖。
筠籃包送洞庭秋，照眼錯落黄金毬。
含漿似注甘露鉢，好與文園止消渴。
問渠幾日辭霜枝，化作□□□□□。
道上應無公遠嗅，定中安定王家□。
眉答须
作者：艾性夫
朝代：宋

平生不皱偶偷闲，故得吟眉耸两山。若使与君相并白，应无诗句落人间。
眉答鬚
作者：艾性夫
朝代：宋

平生不皱偶偷闲，故得吟眉耸两山。
若使与君相併白，应无诗句落人间。
眉答鬚
作者：艾性夫
朝代：宋

平生不皺偶偷閑，故得吟眉聳兩山。
若使與君相併白，應無詩句落人間。
看鏡
作者：艾性夫
朝代：宋

自摩寒鏡看頭顱，短髪蕭蕭不受梳。
天地風霜吾輩老，江湖烟雨故人疏。
道窮分命真如紙，世亂功名不要書。
縱有黄金難鑄錯，一編殘易伴犁鋤。
看镜
作者：艾性夫
朝代：宋

自摩寒镜看头颅，短发萧萧不受梳。天地风霜吾辈老，江湖烟雨故人疏。道穷分命真如纸，世乱功名不要书。纵有黄金难铸错，一编残易伴犁锄。
看镜
作者：艾性夫
朝代：宋

自摩寒镜看头颅，短髪萧萧不受梳。
天地风霜吾辈老，江湖烟雨故人疏。
道穷分命真如纸，世乱功名不要书。
纵有黄金难铸错，一编残易伴犁锄。
石溪二梅佳甚玩索晚归
作者：艾性夫
朝代：宋

山根短日堕寒影，溪上乱风吹结衣。
自怜野性老尚癖，逢着梅花便不归。
石溪二梅佳甚玩索晚归
作者：艾性夫
朝代：宋

山根短日堕寒影，溪上乱风吹结衣。自怜野性老尚癖，逢著梅花便不归。
石溪二梅佳甚玩索晚歸
作者：艾性夫
朝代：宋

山根短日墮寒影，溪上亂風吹結衣。
自憐野性老尚癖，逢著梅花便不歸。
示子良异
作者：艾性夫
朝代：宋

霜雪林头又绿稠，乾坤生意几时休。人情葵扇炎凉态，世路瞿塘上下舟。鳖跛未输蚿百足，茅封不敌橘千头。细看不似吾儒业，一片书田或有秋。
示子良异
作者：艾性夫
朝代：宋

霜雪林头又绿稠，干坤生意几时休。
人情葵扇炎凉态，世路瞿塘上下舟。
鳖跛未输蚿百足，茅封不敌橘千头。
细看不似吾儒业，一片书田或有秋。
示子良異
作者：艾性夫
朝代：宋

霜雪林頭又綠稠，乾坤生意幾時休。
人情葵扇炎凉態，世路瞿塘上下舟。
鱉跛未輸蚿百足，茅封不敵橘千頭。
細看不似吾儒業，一片書田或有秋。
祷雨积烟山之龙潭有应
作者：艾性夫
朝代：宋
体裁：古风

神镵鬼凿深无底，谁敢然犀照秋水。苍生望霖龙不起，蜡丸笺心聒龙耳。髯张尾战珠脱腹，仰天嘘气阳侯哭。铜瓶偷湫未及屋，黑云崩山雨如竹。
禱雨積烟山之龍潭有應
作者：艾性夫
朝代：宋

神鑱鬼鑿深無底，誰敢然犀照秋水。
蒼生望霖龍不起，蠟丸箋心聒龍耳。
髯張尾戰珠脫腹，仰天噓氣陽侯哭。
銅瓶偷湫未及屋，黑雲崩山雨如竹。
秋丁卧堰合楼
作者：艾性夫
朝代：宋
体裁：七言律诗

忆得年时此倚阑，日边指点说吴山。舟移半夜成虚梦，人负斯楼亦厚颜。槐古不知花几度，城颓空护屋三间。追思往事浑无寐，寂历虚檐月半弯。
秋丁卧堰合樓
作者：艾性夫
朝代：宋

憶得年時此倚闌，日邊指點說吳山。
舟移半夜成虛夢，人負斯樓亦厚顔。
槐古不知花幾度，城頹空護屋三間。
追思往事渾無寐，寂歷虛簷月半彎。
秋堂
作者：艾性夫
朝代：宋
体裁：五言律诗

虚幌湿朝露，枯琴寒夜泉。苔多应占地，林阙欲分天。香细浮烟短，蓬穿漏日圆。黄花慰贫老，满眼粲金钱。
秋堂
作者：艾性夫
朝代：宋

虛幌濕朝露，枯琴寒夜泉。
苔多應占地，林闕欲分天。
香細浮烟短，蓬穿漏日圓。
黄花慰貧老，滿眼粲金錢。
秋屏閣
作者：艾性夫
朝代：宋

西山和影浸空江，落木無烟带夕陽。
立盡闌干秋思遠，風鴉雲雁兩三行。
秋屏阁
作者：艾性夫
朝代：宋
体裁：七言绝句

西山和影浸空江，落木无烟带夕阳。立尽阑干秋思远，风鸦云雁两三行。
秋村
作者：艾性夫
朝代：宋

稻黄雁入蔗境，水落鷺過屠門。
一片寒烟晚景，數聲牧笛秋村。
秋村
作者：艾性夫
朝代：宋
体裁：六言诗

稻黄雁入蔗境，水落鹭过屠门。一片寒烟晚景，数声牧笛秋村。
秋阴
作者：艾性夫
朝代：宋
体裁：五言律诗

老蝉吟渐懒，愁蚓思无穷。数点菊花雨，一溪茅屋风。苔衣秋井绿，枫缬晓山红。急索鹑裘补，寒先及老翁。
秋陰
作者：艾性夫
朝代：宋

老蟬吟漸懶，愁蚓思無窮。
數點菊花雨，一溪茅屋風。
苔衣秋井綠，楓纈曉山紅。
急索鶉裘補，寒先及老翁。
秋風
作者：艾性夫
朝代：宋

千巖萬壑吼虛鐘，病葉吹黄樹樹空。
寄語天公莫多事，杜陵茅屋怕秋風。
秋风
作者：艾性夫
朝代：宋
体裁：七言绝句

千岩万壑吼虚钟，病叶吹黄树树空。寄语天公莫多事，杜陵茅屋怕秋风。
种韭
作者：艾性夫
朝代：宋
体裁：七言绝句

深培膏土玉钗长，细摆春风碧带香。莫笑庾郎滋味薄，只渠便是太官羊。
移家寄諸丈
作者：艾性夫
朝代：宋

十弓荒圃百弓山，縛草編茅屋兩間。
雞甕不知天廣大，鶴巢已覺地寬閒。
勝心擾擾雙蝸角，畏路巖巖九虎關。
退一步行差得計，野雲深處即商顔。
移家寄诸丈
作者：艾性夫
朝代：宋
体裁：七言律诗

十弓荒圃百弓山，缚草编茅屋两间。鸡瓮不知天广大，鹤巢已觉地宽閒。胜心扰扰双蜗角，畏路岩岩九虎关。退一步行差得计，野云深处即商颜。
種韭
作者：艾性夫
朝代：宋

深培膏土玉釵長，細擺春風碧带香。
莫笑庾郎滋味薄，只渠便是太官羊。
穆陵大礼图
作者：艾性夫
朝代：宋

丹青百丈鹅溪绢，缥轴南郊大礼图。官隶威仪犹是汉，山河风景已非吴。秋阴汾水年年雁，月黑连昌夜夜狐。辇路莫惊荒草暗，鮧膏灯灭出金凫。
穆陵大礼图
作者：艾性夫
朝代：宋

丹青百丈鹅溪绢，缥轴南郊大礼图。
官隶威仪犹是汉，山河风景已非吴。
秋阴汾水年年雁，月黑连昌夜夜狐。
辇路莫惊荒草暗，鮧膏灯灭出金鳬。
穆陵大禮圖
作者：艾性夫
朝代：宋

丹青百丈鵝溪絹，縹軸南郊大禮圖。
官隸威儀猶是漢，山河風景已非吳。
秋陰汾水年年雁，月黑連昌夜夜狐。
輦路莫驚荒草暗，鮧膏燈滅出金鳬。
立春日雪
作者：艾性夫
朝代：宋
体裁：七言律诗

晓炉香剂已烧残，漫捲棨帘倚药栏。鞭底土牛方转燠，石边盐虎忽凝寒。有人剪綵娱羔酒，独我煎茶续菜盘。冰冱砚池呵未泮，东风到底入毫端。
立春日雪
作者：艾性夫
朝代：宋

曉爐香劑已燒殘，漫捲棨簾倚藥欄。
鞭底土牛方轉燠，石邊鹽虎忽凝寒。
有人剪綵娛羔酒，獨我煎茶續菜盤。
冰沍硯池呵未泮，東風到底入毫端。
竹杖
作者：艾性夫
朝代：宋

一枝九節稱身長，扶得衰翁氣力强。
色點湘妃紅淚雨，骨凝王屋紫藤霜。
結交最與芒鞋密，寄友應含蓽撥香。
獨有探梅時節苦，相隨江路雪茫茫。
竹杖
作者：艾性夫
朝代：宋
体裁：七言律诗

一枝九节称身长，扶得衰翁气力强。色点湘妃红泪雨，骨凝王屋紫藤霜。结交最与芒鞋密，寄友应含荜拨香。独有探梅时节苦，相随江路雪茫茫。
答諸友
作者：艾性夫
朝代：宋

霜葉吹紅鶴影孤，雨苔封綠屐痕疏。
風才敲竹便疑客，雁不入山難寄書。
自有乾坤心最大，稍無根柢學皆虛。
閉門未了研朱事，多謝梅花慰索居。
答诸友
作者：艾性夫
朝代：宋

霜叶吹红鹤影孤，雨苔封绿屐痕疏。风才敲竹便疑客，雁不入山难寄书。自有乾坤心最大，稍无根柢学皆虚。闭门未了研朱事，多谢梅花慰索居。
答诸友
作者：艾性夫
朝代：宋

霜叶吹红鹤影孤，雨苔封绿屐痕疏。
风才敲竹便疑客，雁不入山难寄书。
自有干坤心最大，稍无根柢学皆虚。
闭门未了研朱事，多谢梅花慰索居。
答释子问诗法
作者：艾性夫
朝代：宋
体裁：古风

汝家有子兰，诗体能入选。尔后岛可辈，往往以律变。选律固无择，语意忌庸浅。大音尚和平，至味贵悠远。归欤事斯语，妙理千万变。欧称九僧今不见，退之拟过红楼院。
答釋子問詩法
作者：艾性夫
朝代：宋

汝家有子蘭，詩體能入選。
爾後島可輩，往往以律變。
選律固無擇，語意忌庸淺。
大音尚和平，至味貴悠遠。
歸歟事斯語，妙理千萬變。
歐稱九僧今不見，退之擬過紅樓院。
简敬轩何行叟觅墨
作者：艾性夫
朝代：宋
体裁：七言律诗

兵尘漠漠暗穷山，零落难寻堕水丸。见说陈玄老居士，独留何逊旧诗坛。快刀肯截乌龙角，破砚犹存紫马肝。一笑磨人磨未了，晓窗搔首雪霜寒。
簡敬軒何行叟覓墨
作者：艾性夫
朝代：宋

兵塵漠漠暗窮山，零落難尋墮水丸。
見說陳玄老居士，獨留何遜舊詩壇。
快刀肯截烏龍角，破硯猶存紫馬肝。
一笑磨人磨未了，曉窗搔首雪霜寒。
籴踊感兴
作者：艾性夫
朝代：宋

笔耕长馁拙生涯，何用撑肠着五车。
甚欲疗饥难煮字，可怜不饱费炊砂。
老惭乞米修竿牍，贫欲休粮种枣瓜。
梦裏不知时世换，买珠犹自说京华。
籴踊感兴
作者：艾性夫
朝代：宋

笔耕长馁拙生涯，何用撑肠著五车。甚欲疗饥难煮字，可怜不饱费炊砂。老惭乞米修竿牍，贫欲休粮种枣瓜。梦里不知时世换，买珠犹自说京华。
糴踴感興
作者：艾性夫
朝代：宋

筆耕長餒拙生涯，何用撐腸著五車。
甚欲療饑難煮字，可憐不飽費炊砂。
老慚乞米修竿牘，貧欲休糧種棗瓜。
夢裏不知時世換，買珠猶自說京華。
經語詩戲效唐子西·其一
作者：艾性夫
朝代：宋

山徑之蹊去去賒，篳門圭竇是誰家。
其生色也草交翠，彼美人兮蓮正花。
經語詩戲效唐子西·其二
作者：艾性夫
朝代：宋

源泉混混出虛巖，桑者閒閒人已蠶。
剪韭不妨千取百，種瓜且喜二生三。
经语诗戏效唐子西
作者：艾性夫
朝代：宋

山径之蹊去去赊，筚门圭窦是谁家。其生色也草交翠，彼美人兮莲正花。源泉混混出虚岩，桑者閒閒人已蚕。剪韭不妨千取百，种瓜且喜二生三。
经语诗戏效唐子西·其一
作者：艾性夫
朝代：宋
体裁：七言绝句

山径之蹊去去赊，筚门圭窦是谁家。其生色也草交翠，彼美人兮莲正花。
经语诗戏效唐子西·其二
作者：艾性夫
朝代：宋
体裁：七言绝句

源泉混混出虚岩，桑者閒閒人已蚕。剪韭不妨千取百，种瓜且喜二生三。
義馬冢
作者：艾性夫
朝代：宋

訴得冤伸意始休，敝帷埋骨幾經秋。
獸心猶辦死報主，人面却甘生事仇。
作傳自應班豫讓，論功何止及留侯。
世間義字無人識，寫在荒丘馬冢頭。
老圃送瓜因为邵平具案
作者：艾性夫
朝代：宋

筠篮满贮绿离离，白发村翁手自提。能学园人怜杜老，也分蒲鸽到花溪。食叨千户窃侯封，不仕为高仕死忠。临难归来图苟活，种瓜何及种桃翁。
老圃送瓜因为邵平具案·其一
作者：艾性夫
朝代：宋

筠篮满贮绿离离，白发村翁手自提。能学园人怜杜老，也分蒲鸽到花溪。
老圃送瓜因为邵平具案·其一
作者：艾性夫
朝代：宋

筠篮满贮绿离离，白髪村翁手自提。
能学园人怜杜老，也分蒲鸽到花溪。
老圃送瓜因为邵平具案·其二
作者：艾性夫
朝代：宋
体裁：七言绝句

食叨千户窃侯封，不仕为高仕死忠。临难归来图苟活，种瓜何及种桃翁。
老圃送瓜因爲邵平具案·其一
作者：艾性夫
朝代：宋

筠籃滿貯綠離離，白髪村翁手自提。
能學園人憐杜老，也分蒲鴿到花溪。
老圃送瓜因爲邵平具案·其二
作者：艾性夫
朝代：宋

食叨千戶竊侯封，不仕爲高仕死忠。
臨難歸來圖苟活，種瓜何及種桃翁。
老梅
作者：艾性夫
朝代：宋
体裁：七言律诗

摇落荒村野水涯，貌枯神泽骨槎牙。一生知历几多雪，绝好只消三两花。万木尊为诸老行，孤根淡似道人家。儿时见汝今头白，正拟相看度岁华。
老梅
作者：艾性夫
朝代：宋

摇落荒村野水涯，貌枯神澤骨槎牙。
一生知歷幾多雪，絕好只消三兩花。
萬木尊爲諸老行，孤根淡似道人家。
兒時見汝今頭白，正擬相看度歲華。
老竹
作者：艾性夫
朝代：宋
体裁：七言律诗

苍黄瘦硬立颓垣，疑是栽时第一根。早岁孤君惟二子，暮年千亩尽诸孙。雨鞭老迸苍龙骨，霜节寒封古藓痕。消得培滋号尊者，把诗题作野人轩。
老竹
作者：艾性夫
朝代：宋

蒼黄瘦硬立頹垣，疑是栽時第一根。
早歲孤君惟二子，暮年千畝盡諸孫。
雨鞭老迸蒼龍骨，霜節寒封古蘚痕。
消得培滋號尊者，把詩題作野人軒。
聞雁
作者：艾性夫
朝代：宋

枯樹淡秋影，濕雲凜夕陰。
江天一聲雁，世事百年心。
臨汝書院落成諸公有詩用韻
作者：艾性夫
朝代：宋

魚躍鳶飛喜落成，鵝湖鹿洞共崢嶸。
世無孔孟乾坤熄，學到周程日月明。
議論高虛終害道，聖賢平實不爭名。
光風霽月元無跡，分付庭前草自生。
臨邛道士招魂歌
作者：艾性夫
朝代：宋

錦襪生塵脫紅玉，瓊蟾夜抱金娥哭。
芙蓉露瘦寒花鈿，鳷鵲樓空冷銀燭。
輕鸞小鳳橫紫簫，彩雲密漾青霞綃。
桂心沁入鎖子骨，蕊宮貝闕天都遥。
玉床夢斷心欲死，獨抱秋衾嚥香髓。
方瞳白羽青簡書，駕月騎風渡瑶水。
瓊樓碧戶翠霧香，紫蘭結佩紅薇囊。
雲車仙子不可識，芳卿寄謝真荒唐。
蔗漿不飲啼寒淚，不悟齊人少翁詭。
安得天上蓬萊宮，却著人間馬嵬鬼。
與圖書工羅翁
作者：艾性夫
朝代：宋

木天荒寒風雨黑，夜氣無人驗東壁。
天球大玉生土花，虞歌魯頌誰能刻。
翁持鐵筆不得用，小試印材蒸栗色。
我今白首正逃名，運與黄楊俱受厄。
藏鋒少竢時或至，精藝終爲人愛惜。
固不必附名黨錮碑，亦不必寄姓麻姑石。
江湖詩板待翁來，傳與鷄林讀書客。
與林止庵葉半隠分賦郡中古跡得魯公祠右軍墨池·其一
作者：艾性夫
朝代：宋

遺像猶能立懦夫，懸知生氣攝萑苻。
三郎阿堵知何用，只識營州阿犖奴。
與林止庵葉半隠分賦郡中古跡得魯公祠右軍墨池·其二
作者：艾性夫
朝代：宋

昏昏水氣吐玄雲，自是先生筆有神。
不洗從來姿媚態，可憐北面衛夫人。
與觹軸工鄭老
作者：艾性夫
朝代：宋

君不見世南人間行秘書，撐腸拄腹搜不枯。
眼空千古不留物，更用芸香祛蠹魚。
又不見王家樓中五百車，錦奩玉軸籤紅牙。
夜生光怪射東壁，神鬼錯愕相驚嗟。
無形之書不復見，有形之書今亦鮮。
吳儂鞭馬馳京塵，何曾著眼雞林人。
弓刀自带封侯相，黄金不博青藜杖。
請翁少待三十年，怕有米家書畫船。
與雪舟楊子圓十五年不相聞一日辱和猥句更號皓隠因復奉寄
作者：艾性夫
朝代：宋

羞把長裾事走趨，已將身世混樵漁。
畏途咫尺如千里，老友多年欠一書。
最喜山人題皓隠，莫教帝畫到幽居。
欲尋載雪舟邊路，來爲槃翁賦遂初。
舊廬毀於亂十年矣吾老他寓每不能再葺戊子冬良異聚芸人之資自構小堂因以勉之
作者：艾性夫
朝代：宋

舊址相傳五世昌，寒蕪忍墮十年荒。
老吾衰落空懷土，幸汝辛勤自肯堂。
袖裏莫忘無恤簡，牆頭猶有孔明桑。
地靈舊日鍾文氣，且要扶持此脈長。
舊有歙硯雅宜墨鑱賤號于陰以亂亡去十餘年矣忽見之村學堂中睨視間有艴然持之却走者如恐予之取也因作此以遺硯
作者：艾性夫
朝代：宋

冰蠶吐絲寒玉蒼，老龍磨角玄雲香，半生食汝充饑腸。
正爾悒悒傷弓亡，一日到眼驚餘皇，欲呼未見誰鬣長。
庸奴自愧取不臧，艴然持之走蓋藏。
嗚呼得失安可常，我不善保遺渠殃，苟能藏之殃而祥。
但隨牛後失所當，枯竹尚作神龍驤。
安得石精變化飛墮桑君旁，塞翁失馬心清凉。
苦雨喜晴早作散步
作者：艾性夫
朝代：宋
体裁：七言律诗

寂历山房久杜门，清晨踏碎碧苔纹。池经宿雨添三尺，花怯春寒瘦一分。满地月凉翻竹露，隔溪风细度松云。近来生计随缘足，半亩荒畦手自耘。
苦雨喜晴早作散步
作者：艾性夫
朝代：宋

寂歷山房久杜門，清晨踏碎碧苔紋。
池經宿雨添三尺，花怯春寒瘦一分。
滿地月凉翻竹露，隔溪風細度松雲。
近來生計隨緣足，半畝荒畦手自耘。
荐福寺
作者：艾性夫
朝代：宋
体裁：七言律诗

细看莫莫堂前月，似是寥寥五祖灯。曾有虎来听法去，更无碑可付雷轰。修廊半是题诗壁，游客多于住院僧。我亦飘零归未得，竹床分卧看云生。
荷叶
作者：艾性夫
朝代：宋

爱莲尽爱花，而我独爱叶。水仙剪圆碧，万柄相倚叠。风掀翠釜举，露浥鲛珠晔。不必满川红，香气自薰浃。龟鱼荫凉影，鹭鸥憩别业。洁可包龙城贾客之饭，清可制三闾修士之衣。大可载太乙真人之卧，高可盖桐江神女之归。醉仙捲作碧玉盏，歌妓携来绿云扇。有时听雨隔窗眠，湖声十里钱塘晚。
荷叶
作者：艾性夫
朝代：宋

爱莲尽爱花，而我独爱叶。
水仙剪圆碧，万柄相倚迭。
风掀翠釜举，露浥鲛珠晔。
不必满川红，香气自熏浃。
龟鱼荫凉影，鹭鸥憩别业。
洁可包龙城贾客之饭，清可制三闾修士之衣。
大可载太乙真人之卧，高可盖桐江神女之归。
醉仙捲作碧玉盏，歌妓携来绿云扇。
有时听雨隔窗眠，湖声十里钱塘晚。
荷葉
作者：艾性夫
朝代：宋

愛蓮盡愛花，而我獨愛葉。
水仙剪圓碧，萬柄相倚疊。
風掀翠釜舉，露浥鮫珠曄。
不必滿川紅，香氣自薰浹。
龜魚蔭凉影，鷺鷗憩別業。
潔可包龍城賈客之飯，清可製三閭修士之衣。
大可載太乙真人之卧，高可蓋桐江神女之歸。
醉仙捲作碧玉盞，歌妓携來綠雲扇。
有時聽雨隔窗眠，湖聲十里錢塘晚。
莲花市
作者：艾性夫
朝代：宋
体裁：七言绝句

春风十里莲花市，红烛三更桃叶歌。候馆羁人眠不熟，梧桐窗下雨声多。
萧寺秋夜
作者：艾性夫
朝代：宋

藤护颓垣石靠门，竹垆香穗篆余熏。
醉来终夜不知雨，梦觉四山都是云。
半局棋枯僧入定，一声松响鹤离群。
缺权癞可风流尽，招隠归来有此君。
萧寺秋夜
作者：艾性夫
朝代：宋

藤护颓垣石靠门，竹垆香穗篆馀熏。醉来终夜不知雨，梦觉四山都是云。半局棋枯僧入定，一声松响鹤离群。缺权癞可风流尽，招隐归来有此君。
落叶
作者：艾性夫
朝代：宋

清霜槁千林，黄叶欲万舞。一夜北窗眠，潇潇听乾雨。
落叶
作者：艾性夫
朝代：宋

清霜槁千林，黄叶欲万舞。
一夜北窗眠，潇潇听干雨。
落梅
作者：艾性夫
朝代：宋

翠羽嘈嘈唤梦回，罗浮峰下小徘徊。
霜风昨夜捲晴雪，山路今朝无碧苔。
尚有瘦香供玉笛，不将余片点妆台。
少须鼎实明人眼，却带江南烟雨来。
落梅
作者：艾性夫
朝代：宋

翠羽嘈嘈唤梦回，罗浮峰下小徘徊。霜风昨夜捲晴雪，山路今朝无碧苔。尚有瘦香供玉笛，不将馀片点妆台。少须鼎实明人眼，却带江南烟雨来。
落梅
作者：艾性夫
朝代：宋

翠羽嘈嘈喚夢回，羅浮峰下小徘徊。
霜風昨夜捲晴雪，山路今朝無碧苔。
尚有瘦香供玉笛，不將餘片點妝臺。
少須鼎實明人眼，却带江南烟雨來。
落第口号
作者：艾性夫
朝代：宋
体裁：七言绝句

万里长风鹢退飞，自浇涧水溅征衣。满身只有梅花影，不带西湖柳色归。
落第口號
作者：艾性夫
朝代：宋

萬里長風鷁退飛，自澆澗水濺征衣。
滿身只有梅花影，不带西湖柳色歸。
落葉
作者：艾性夫
朝代：宋

清霜槁千林，黄葉欲萬舞。
一夜北窗眠，瀟瀟聽乾雨。
葛溪驛
作者：艾性夫
朝代：宋

疏雨微雲隔岸山，亂花芳草曲江干。
誰家簾幕臨官道，一陣東風燕子寒。
葛溪驿
作者：艾性夫
朝代：宋
体裁：七言绝句

疏雨微云隔岸山，乱花芳草曲江干。谁家帘幕临官道，一阵东风燕子寒。
蒲席歌
作者：艾性夫
朝代：宋

君不见象床金缕黄龙须，翠帏茸毯红氍毹。凝香燕寝环琼姝，美物作恶常须臾。能令王孙泣路隅，富贵不到山中臞。霜空雁落寒陵肤，西溪女郎织春蒲。作席眼眼涵清腴，发僧方丈供横铺。苍烟翠雾不可摹，摩挲温厚便鹤躯。高眠齁齁忘朝晡，远梦飒飒生江湖。楮衾竹榻蒲为徒，观美不足安有馀。更生九节寿老夫，百年与尔同卷舒，清风傲兀超几蘧。
蒲席歌
作者：艾性夫
朝代：宋

君不见象床金缕黄龙鬚，翠帏茸毯红氍毹。
凝香燕寝环琼姝，美物作恶常须臾。
能令王孙泣路隅，富贵不到山中臞。
霜空雁落寒陵肤，西溪女郎织春蒲。
作席眼眼涵清腴，髪僧方丈供横铺。
苍烟翠雾不可摹，摩挲温厚便鹤躯。
高眠齁齁忘朝晡，远梦飒飒生江湖。
楮衾竹榻蒲为徒，观美不足安有余。
更生九节寿老夫，百年与尔同卷舒，清风傲兀超几蘧。
蒲蓆歌
作者：艾性夫
朝代：宋

君不見象牀金縷黄龍鬚，翠幃茸毯紅氍毹。
凝香燕寢環瓊姝，美物作惡常須臾。
能令王孫泣路隅，富貴不到山中臞。
霜空雁落寒陵膚，西溪女郎織春蒲。
作蓆眼眼涵清腴，髪僧方丈供橫鋪。
蒼烟翠霧不可摹，摩挲溫厚便鶴軀。
高眠齁齁忘朝晡，遠夢颯颯生江湖。
楮衾竹榻蒲爲徒，觀美不足安有餘。
更生九節壽老夫，百年與爾同卷舒，清風傲兀超几蘧。
蓮花市
作者：艾性夫
朝代：宋

春風十里蓮花市，紅燭三更桃葉歌。
候館羈人眠不熟，梧桐窗下雨聲多。
蕭寺秋夜
作者：艾性夫
朝代：宋

藤護頹垣石靠門，竹罏香穗篆餘熏。
醉來終夜不知雨，夢覺四山都是雲。
半局棋枯僧入定，一聲松響鶴離群。
缺權癩可風流盡，招隠歸來有此君。
薦福寺
作者：艾性夫
朝代：宋

細看莫莫堂前月，似是寥寥五祖燈。
曾有虎來聽法去，更無碑可付雷轟。
修廊半是題詩壁，遊客多於住院僧。
我亦飄零歸未得，竹牀分卧看雲生。
蟋蟀
作者：艾性夫
朝代：宋

不从草际伴啼螀，偏逐西风入我床。心事甚如愁欲诉，秋吟直与夜俱长。一年时节虫声早，半树梧桐月影凉。忆得重胡衰柳下，健儿笼汝斗斜阳。
蟋蟀
作者：艾性夫
朝代：宋

不从草际伴啼螀，偏逐西风入我床。
心事甚如愁欲诉，秋吟直与夜俱长。
一年时节虫声早，半树梧桐月影凉。
忆得重胡衰柳下，健儿笼汝鬬斜阳。
蟋蟀
作者：艾性夫
朝代：宋

不從草際伴啼螀，偏逐西風入我牀。
心事甚如愁欲訴，秋吟直與夜俱長。
一年時節蟲聲早，半樹梧桐月影凉。
憶得重胡衰柳下，健兒籠汝鬬斜陽。
術有號莘野釣濱者求詩各與一絕·其一
作者：艾性夫
朝代：宋

擷青日日飯疲牛，識字耕夫已白頭。
束帛不來山鬼笑，有人馬上覓封侯。
術有號莘野釣濱者求詩各與一絕·其二
作者：艾性夫
朝代：宋

意釣秋江不爲魚，六韜尚擬載徵車。
東南腥血方塗地，何用人間有此書。
补易水歌效郭青山
作者：艾性夫
朝代：宋

朝随寒云度阴山，暮指落月槌函关。函关牡钥泥为丸，阴山侠客铁作肝。秦如虎狼生羽翰，飞食六国俱创残。生角雨粟怜吾丹，舍生取义我则安。古剑错落黄金镮，剑光苦短不足看。雕弓矢矫乌犀盘，弓弦易折不足弯。右携地图墨漫漫，左提髑髅血斑斑。祖龙见此生欢颜，便可快意须臾间。我以至易图至难，听我抵掌歌酒阑。歌曰风萧萧兮易水寒，壮士一去兮不复还。又进而歌曰壮士一去兮不复还，不意咸阳殿上有柱尚可环。无且药囊利镆干，我志不遂节则完。
补易水歌效郭青山
作者：艾性夫
朝代：宋

朝随寒云度阴山，暮指落月槌函关。
函关牡钥泥为丸，阴山侠客铁作肝。
秦如虎狼生羽翰，飞食六国俱创残。
生角雨粟怜吾丹，舍生取义我则安。
古剑错落黄金镮，剑光苦短不足看。
雕弓矢矫乌犀盘，弓弦易折不足弯。
右携地图墨漫漫，左提髑髅血斑斑。
祖龙见此生欢颜，便可快意须臾间。
我以至易图至难，听我抵掌歌酒阑。
歌曰风萧萧兮易水寒，壮士一去兮不復还。
又进而歌曰壮士一去兮不復还，不意咸阳殿上有柱尚可环。
无且药囊利镆干，我志不遂节则完。
补破为杜诗下转语赠老妇
作者：艾性夫
朝代：宋

一寒谁复解绨袍，百结重缝叹汝劳。莫遣海图归短褐，此身正自困风涛。
补破为杜诗下转语赠老妇
作者：艾性夫
朝代：宋

一寒谁復解绨袍，百结重缝叹汝劳。
莫遣海图归短褐，此身正自困风涛。
補易水歌效郭青山
作者：艾性夫
朝代：宋

朝隨寒雲度陰山，暮指落月槌函關。
函關牡鑰泥爲丸，陰山俠客鐵作肝。
秦如虎狼生羽翰，飛食六國俱創殘。
生角雨粟憐吾丹，舍生取義我則安。
古劍錯落黄金鐶，劍光苦短不足看。
雕弓矢矯烏犀盤，弓弦易折不足彎。
右携地圖墨漫漫，左提髑髏血斑斑。
祖龍見此生歡顔，便可快意須臾間。
我以至易圖至難，聽我抵掌歌酒闌。
歌曰風蕭蕭兮易水寒，壯士一去兮不復還。
又進而歌曰壯士一去兮不復還，不意咸陽殿上有柱尚可環。
無且藥囊利鏌干，我志不遂節則完。
補破爲杜詩下轉語贈老婦
作者：艾性夫
朝代：宋

一寒誰復解綈袍，百結重縫歎汝勞。
莫遣海圖歸短褐，此身正自困風濤。
觀放鸕鷀
作者：艾性夫
朝代：宋

烏鬼淋漓受指呼，江魚終日爲人敺。
扼吭不及能言鴨，哇肉幾同反哺烏。
暫滿空喉如癭大，竟無半尾塞腸枯。
少寬頸組方謀飽，水冷沙寒日已晡。
觀棋
作者：艾性夫
朝代：宋

攙先岐路不容差，形定心忙寂不譁。
仙客莫嫌春晝短，東風落盡海棠花。
觀潮
作者：艾性夫
朝代：宋

按節波神逆水來，魚龍掀舞鬬崔嵬。
浪高峰頂青天雪，風助江聲白晝雷。
勢欲上時掀海立，怒無泄處觸山回。
世間亡國知多少，誰似靈胥恨未灰。
观放鸬鹚
作者：艾性夫
朝代：宋
体裁：七言律诗

乌鬼淋漓受指呼，江鱼终日为人驱。扼吭不及能言鸭，哇肉几同反哺乌。暂满空喉如瘿大，竟无半尾塞肠枯。少宽颈组方谋饱，水冷沙寒日已晡。
观棋
作者：艾性夫
朝代：宋

搀先岐路不容差，形定心忙寂不哗。仙客莫嫌春昼短，东风落尽海棠花。
观棋
作者：艾性夫
朝代：宋

搀先岐路不容差，形定心忙寂不譁。
仙客莫嫌春昼短，东风落尽海棠花。
观潮
作者：艾性夫
朝代：宋

按节波神逆水来，鱼龙掀舞斗崔嵬。浪高峰顶青天雪，风助江声白昼雷。势欲上时掀海立，怒无泄处触山回。世间亡国知多少，谁似灵胥恨未灰。
观潮
作者：艾性夫
朝代：宋

按节波神逆水来，鱼龙掀舞鬬崔嵬。
浪高峰顶青天雪，风助江声白昼雷。
势欲上时掀海立，怒无泄处触山回。
世间亡国知多少，谁似灵胥恨未灰。
解棋
作者：艾性夫
朝代：宋

两雄相持机不发，一着输先智相轧。
退守皆虞虎穴空，通和不肯鸿沟割。
危枰已属堕甑裏，巧势争看强弩末。
疲思嘿嘿鬼神寂，密运茫茫天地阔。
悍鸡趁鬬不暇咮，骏马争驰各忘秣。
矰禽睥睨欲高举，罝兔迷离思远脱。
死中求生背水阵，灰冷復焚余烛跋。
白登倏报沛公走，阏与俄闻赵师活。
傍观骇服算入妙，对局虚骄气方夺。
人生胜负何可期，生达难欺死诸葛。
推枰一笑拍阑干，满袖松风凉泼泼。
解棋
作者：艾性夫
朝代：宋

两雄相持机不发，一著输先智相轧。退守皆虞虎穴空，通和不肯鸿沟割。危枰已属堕甑里，巧势争看强弩末。疲思嘿嘿鬼神寂，密运茫茫天地阔。悍鸡趁斗不暇咮，骏马争驰各忘秣。矰禽睥睨欲高举，罝兔迷离思远脱。死中求生背水阵，灰冷复焚馀烛跋。白登倏报沛公走，阏与俄闻赵师活。傍观骇服算入妙，对局虚骄气方夺。人生胜负何可期，生达难欺死诸葛。推枰一笑拍阑干，满袖松风凉泼泼。
解棋
作者：艾性夫
朝代：宋

兩雄相持機不發，一著輸先智相軋。
退守皆虞虎穴空，通和不肯鴻溝割。
危枰已屬墮甑裏，巧勢爭看强弩末。
疲思嘿嘿鬼神寂，密運茫茫天地闊。
悍雞趁鬬不暇咮，駿馬爭馳各忘秣。
矰禽睥睨欲高舉，罝兔迷離思遠脫。
死中求生背水陣，灰冷復焚餘燭跋。
白登倏報沛公走，閼與俄聞趙師活。
傍觀駭服算入妙，對局虛驕氣方奪。
人生勝負何可期，生達難欺死諸葛。
推枰一笑拍闌干，滿袖松風凉潑潑。
詠眠窩
作者：艾性夫
朝代：宋

獨榻孤扉木几雙，小窩可受北風降。
带霜楓葉寒供火，隨月梅梢瘦入窗。
夢熟不知衾似鐵，睡醒何用酒盈缸。
近山最有松聲好，卧聽空潮上浙江。
諸公賦東園兄銅雀硯甚夸余獨不然然蘇長公詩銘梅都官長句皆爾如謂舉世爭稱鄴瓦堅一枚不換百金頒不及鴛鴦飛乃有科斗情入用固爲貴論古難與并之類是已敢併爲之反騷
作者：艾性夫
朝代：宋

臨洮健兒衷甲衣，曹家養兒乘禍機。
匹夫妄作九錫夢，鬼蜮敢學神龍飛。
負鼎而趍不遄死，築臺尚欲儲歌舞。
但知銅雀望西陵，不覺妖狐叫墟墓。
分香賣履吁可憐，所志止在兒女前。
竟令山陽奉稚子，出爾反爾寧無天。
陳留作賓向司馬，包羞更出山陽下。
國亡臺廢天厭之，何事人猶拾殘瓦。
古來觀物當觀人，虞琴周鼎絕世珍。
區區陶甓出漢賊，矧可使與斯文親。
歙溪龍尾誇子石，端州鴝眼真蒼璧。
好奇不惜買千金，首惡寧容汙寸墨。
書生落筆驅風雷，要學魯史誅姦回。
請君唾去勿復用，銅雀猶在吾當摧。
謝了心聰上人以惡詩入逡巡碑
作者：艾性夫
朝代：宋

繭紙鉛華字字新，不須刀筆勒堅珉。
分明能守玄中白，彷彿難知贋與真。
懷素草書爭媚嫵，韓湘奇術鬬逡巡。
正慚野語多流落，幻作橫碑更累人。
謝吳子與惠詩
作者：艾性夫
朝代：宋

解后西風野菊黄，別來冉冉歷三霜。
未償詩債如山重，曾結交盟引夢長。
老病終年親藥裹，清談何日倒書囊。
聞君讀罷多娛樂，萱草春深棣萼芳。
謝呂雲叔餉墨
作者：艾性夫
朝代：宋

蒼蒼烏玉笏，歲歲到山翁。
君眼何曾白，吾顔自覺紅。
一生磨不死，萬事寫成空。
回首柯山路，凄凉不復東。
謝屏山吳顯父惠歙硯
作者：艾性夫
朝代：宋

蒼玉光寒篆紫烟，重重封裹到梅邊。
得君一片歙溪石，即我終身綿上田。
少達必穿維翰鐵，儘窮共守子雲玄。
老坡莫遣窮居後，遠在茶坑鳳咮前。
謝惠楮衾
作者：艾性夫
朝代：宋

厚於布被擁公孫，清似荷衣伴屈原。
捲送春雲香入夢，剪成秋水淡無痕。
五更葭琯噓寒谷，一榻梅花近雪村。
直作黄紬紋錦看，日高睡穩不開門。
诸公赋东园兄铜雀砚甚夸余独不然然苏长公诗铭梅都官长句皆尔如谓举世争称邺瓦坚一枚不换百金颁不及鸳鸯飞乃有科斗情入用固为贵论古难与并之类是已敢併为之反骚
作者：艾性夫
朝代：宋

临洮健儿衷甲衣，曹家养儿乘祸机。
匹夫妄作九锡梦，鬼蜮敢学神龙飞。
负鼎而趍不遄死，筑台尚欲储歌舞。
但知铜雀望西陵，不觉妖狐叫墟墓。
分香卖履吁可怜，所志止在儿女前。
竟令山阳奉稚子，出尔反尔宁无天。
陈留作宾向司马，包羞更出山阳下。
国亡台废天厌之，何事人犹拾残瓦。
古来观物当观人，虞琴周鼎绝世珍。
区区陶甓出汉贼，矧可使与斯文亲。
歙溪龙尾夸子石，端州鸲眼真苍璧。
好奇不惜买千金，首恶宁容污寸墨。
书生落笔驱风雷，要学鲁史诛姦回。
请君唾去勿復用，铜雀犹在吾当摧。
诸公赋东园兄铜雀砚甚夸余独不然然苏长公诗铭梅都官长句皆尔如谓举世争称邺瓦坚一枚不换百金颁不及鸳鸯飞乃有科斗情入用固为贵论古难与并之类是已敢并为之反骚
作者：艾性夫
朝代：宋

临洮健儿衷甲衣，曹家养儿乘祸机。匹夫妄作九锡梦，鬼蜮敢学神龙飞。负鼎而趍不遄死，筑台尚欲储歌舞。但知铜雀望西陵，不觉妖狐叫墟墓。分香卖履吁可怜，所志止在儿女前。竟令山阳奉稚子，出尔反尔宁无天。陈留作宾向司马，包羞更出山阳下。国亡台废天厌之，何事人犹拾残瓦。古来观物当观人，虞琴周鼎绝世珍。区区陶甓出汉贼，矧可使与斯文亲。歙溪龙尾誇子石，端州鸲眼真苍璧。好奇不惜买千金，首恶宁容污寸墨。书生落笔驱风雷，要学鲁史诛奸回。请君唾去勿复用，铜雀犹在吾当摧。
谢了心聪上人以恶诗入逡巡碑
作者：艾性夫
朝代：宋

茧纸铅华字字新，不须刀笔勒坚珉。
分明能守玄中白，彷佛难知贋与真。
怀素草书争媚妩，韩湘奇术鬬逡巡。
正惭野语多流落，幻作横碑更累人。
谢了心聪上人以恶诗入逡巡碑
作者：艾性夫
朝代：宋

茧纸铅华字字新，不须刀笔勒坚珉。分明能守玄中白，彷佛难知赝与真。怀素草书争媚妩，韩湘奇术斗逡巡。正惭野语多流落，幻作横碑更累人。
谢吕云叔饷墨
作者：艾性夫
朝代：宋

苍苍乌玉笏，岁岁到山翁。君眼何曾白，吾颜自觉红。一生磨不死，万事写成空。回首柯山路，凄凉不复东。
谢吕云叔饷墨
作者：艾性夫
朝代：宋

苍苍乌玉笏，岁岁到山翁。
君眼何曾白，吾颜自觉红。
一生磨不死，万事写成空。
回首柯山路，凄凉不復东。
谢吴子与惠诗
作者：艾性夫
朝代：宋
体裁：七言律诗

解后西风野菊黄，别来冉冉历三霜。未偿诗债如山重，曾结交盟引梦长。老病终年亲药裹，清谈何日倒书囊。闻君读罢多娱乐，萱草春深棣萼芳。
谢屏山吴显父惠歙砚
作者：艾性夫
朝代：宋
体裁：七言律诗

苍玉光寒篆紫烟，重重封裹到梅边。得君一片歙溪石，即我终身绵上田。少达必穿维翰铁，尽穷共守子云玄。老坡莫遣穷居后，远在茶坑凤咮前。
谢惠楮衾
作者：艾性夫
朝代：宋

厚于布被拥公孙，清似荷衣伴屈原。捲送春云香入梦，剪成秋水淡无痕。五更葭琯嘘寒谷，一榻梅花近雪村。直作黄紬纹锦看，日高睡稳不开门。
谢惠楮衾
作者：艾性夫
朝代：宋

厚于布被拥公孙，清似荷衣伴屈原。
捲送春云香入梦，剪成秋水淡无痕。
五更葭管嘘寒谷，一榻梅花近雪村。
直作黄紬纹锦看，日高睡稳不开门。
貓犬歎
作者：艾性夫
朝代：宋

飯貓奉魚肉，憐惜同寢處。
飼犬雜糠籺，呵斥出庭戶。
犬行常低循，貓坐輒箕踞。
愛憎了不同，拘肆固其所。
虛堂夜搜攪，忽報犬得鼠。
問貓爾何之，翻甕竊醢脯。
犬雖出位終愛主，貓兮素餐烏用汝。
賦壬一姪孫破硯
作者：艾性夫
朝代：宋

山翁手持青石骨，疑是元賓瘞中物。
支牀搗練應不然，中裂何由半存沒。
冰池既决不可隄，鏡面已破那能規。
達人不必顧墮甑，好事大率逢轟碑。
寒蟬飽飲供曉滴，盡了山中病磨墨。
太和磔裂三千年，何處人間有完璧。
賦太和寺同根紅白梅
作者：艾性夫
朝代：宋

雪影蕭蕭带晚霞，胭脂灼灼傍鉛華。
孤山夜合連枝木，一樹春分二色花。
牛繼馬來幾換骨，鶴乘鸞去忽通家。
向來逋老題詩處，曾有紅裙拂碧紗。
賦鐵柱
作者：艾性夫
朝代：宋

淮川鎖支祁，民免其魚苦。
誰謂旌陽翁，功可配神禹。
小試青蛇鋒，橫絕長蛟膂。
聚彼數州鐵，鑄此千尺柱。
沉江壓餘妖，妥首敢掀舞。
波濤永息民按堵，只恐人間有周處。
贈僧
作者：艾性夫
朝代：宋

利門名路兩何憑，百歲風前短焰燈。
只恐爲僧僧不了，爲僧心了總輸僧。
贈古崖復上人游
作者：艾性夫
朝代：宋

高僧如雲不受縛，烏藤五尺陪行脚。
幾年陳迹旋磨牛，一日橫空出籠鶴。
江山悠遠天宇闊，眼力窮時吟吻渴。
含新嚥秀入清脾，蔬笋敢污甘露鉢。
贈廣信醫博士陳雲泉
作者：艾性夫
朝代：宋

見說雲泉深又深，定知巢入海棠林。
君醫尚副窮時願，吾道全孤壯歲心。
藥籠有方玄白髪，莧腸無分服黄金。
近來覓得安身法，諸老先生夜氣箴。
贈後山僧謙自牧遊
作者：艾性夫
朝代：宋

爲僧不遊醯甕雞，遊不名山沮澤龜。
見山無詩僧亦俗，詩不高古猶無詩。
吾謙年少鍾老氣，髪根甫斷撥雲去。
歸來笠雪兩肩寒，已覺囊中有佳句。
一枝瘦杖萬里心，策策尚欲窮幽尋。
湖光山綠上下竺，谷花溪月東西林。
我亦愛山行不得，把酒高歌壯行色。
爲語春風九里松，題詩野客今頭白。
贈數學姜兄
作者：艾性夫
朝代：宋

向來塗抹趁春妍，老去棲遲歎雪顛。
一倍法靈君說數，三生緣定我隨天。
正須花外羈奔馬，莫向橋南聽杜鵑。
見說侯封容易覓，紫茸靴袴錦鞍韉。
贈新中郭四翁
作者：艾性夫
朝代：宋

幾人到得白頭翁，生老痾沉是始終。
濁穢腥羶除壽算，慳貪嫉妬轉昏蒙。
有憎有愛難超世，無慾無情定脫空。
幸有天堂地獄路，聖凡迷悟總由公。
贈族子治鬼疾
作者：艾性夫
朝代：宋

瞠獰電目頭蒙倛，兩手握斷青桃枝。
丹符落火六丁走，白晝破柱神雷飛。
何物尸蟲作妖魅，敢上天庭聒天耳。
坐俘心腹三彭仇，生馘膏肓雙孺子。
君不見大巫擒鬼先擒王，質蹻猥瑣不足當。
請君爲我祓不祥，疾驅威霆行鬼方，餘力熙河鉏鬼章。
贈畫魚李生
作者：艾性夫
朝代：宋

李生畫魚天下無，得心應手神爲徒。
虛堂素壁掃塵土，遠趣一筆移江湖。
青魚洋洋翻荇带，鱖魚獵獵穿蒲稗。
醉來屢欲呼霜刀，爲我樽前斫新鱠。
贈福希範遊
作者：艾性夫
朝代：宋

伽梨點破長蘿綠，瓣香問信黄梅熟。
筇雲笠雪霜色寒，法宇歸來詩滿腹。
春風破曉來打門，行矣廬山與天竺。
天空雲遠意未盡，却上天台恣遊目。
吾聞天台石橋滑如竹，千僧萬僧畏涉足。
請師了此一大事，一洗世間凡眼肉。
浮杯試罷海風高，歸就梅花結吟屋。
贈繩伎
作者：艾性夫
朝代：宋

絕藝當場萬目傾，兩竿朽索半空橫。
反提雙女摩肩過，仰射孤鴻信脚行。
膽似子龍身裏滿，體如飛燕掌中輕。
弄潮已歎吳兒險，更有人從死處生。
贈談數陳改之
作者：艾性夫
朝代：宋

投老江南黄葉村，菊花時節雨昏昏。
矮窗孤夢正欹枕，拄杖一聲誰打門。
三字頭銜康節數，一編心易華山孫。
吾年漸似璜溪老，尚把靈光許獨存。
贈鄰僧遊杭
作者：艾性夫
朝代：宋

道潜五月過臨平，師又挑雲把瘦藤。
飽聽西湖蓮葉雨，密傳靈鷲雪峰燈。
空城潮打三千丈，荒殿烟寒十二層。
愁絕舊時行脚處，而今分付與閑僧。
贈頭陀僧
作者：艾性夫
朝代：宋

自說年深別石橋，遍遊靈跡熟南朝。
已知世路皆虛幻，不覺空門是寂寥。
滄海附船浮浪久，碧山尋塔上雲遥。
如今竹院藏衰老，一點寒燈弟子燒。
赋壬一侄孙破砚
作者：艾性夫
朝代：宋
体裁：古风

山翁手持青石骨，疑是元宾瘗中物。支床捣练应不然，中裂何由半存没。冰池既决不可堤，镜面已破那能规。达人不必顾堕甑，好事大率逢轰碑。寒蝉饱饮供晓滴，尽了山中病磨墨。太和磔裂三千年，何处人间有完璧。
赋太和寺同根红白梅
作者：艾性夫
朝代：宋
体裁：七言律诗

雪影萧萧带晚霞，胭脂灼灼傍铅华。孤山夜合连枝木，一树春分二色花。牛继马来几换骨，鹤乘鸾去忽通家。向来逋老题诗处，曾有红裙拂碧纱。
赋铁柱
作者：艾性夫
朝代：宋

淮川锁支祁，民免其鱼苦。
谁谓旌阳翁，功可配神禹。
小试青蛇锋，横绝长蛟膂。
聚彼数州铁，铸此千尺柱。
沉江压余妖，妥首敢掀舞。
波涛永息民按堵，只恐人间有周处。
赋铁柱
作者：艾性夫
朝代：宋

淮川锁支祁，民免其鱼苦。谁谓旌阳翁，功可配神禹。小试青蛇锋，横绝长蛟膂。聚彼数州铁，铸此千尺柱。沉江压馀妖，妥首敢掀舞。波涛永息民按堵，只恐人间有周处。
赠僧
作者：艾性夫
朝代：宋
体裁：七言绝句

利门名路两何凭，百岁风前短焰灯。只恐为僧僧不了，为僧心了总输僧。
赠古崖复上人游
作者：艾性夫
朝代：宋

高僧如云不受缚，乌藤五尺陪行脚。几年陈迹旋磨牛，一日横空出笼鹤。江山悠远天宇阔，眼力穷时吟吻渴。含新咽秀入清脾，蔬笋敢污甘露钵。
赠古崖復上人游
作者：艾性夫
朝代：宋

高僧如云不受缚，乌藤五尺陪行脚。
几年陈迹旋磨牛，一日横空出笼鹤。
江山悠远天宇阔，眼力穷时吟吻渴。
含新嚥秀入清脾，蔬笋敢污甘露钵。
赠后山僧谦自牧游
作者：艾性夫
朝代：宋

为僧不游酰瓮鸡，游不名山沮泽龟。
见山无诗僧亦俗，诗不高古犹无诗。
吾谦年少钟老气，髪根甫断拨云去。
归来笠雪两肩寒，已觉囊中有佳句。
一枝瘦杖万里心，策策尚欲穷幽寻。
湖光山绿上下竺，谷花溪月东西林。
我亦爱山行不得，把酒高歌壮行色。
为语春风九里松，题诗野客今头白。
赠后山僧谦自牧游
作者：艾性夫
朝代：宋

为僧不游醯瓮鸡，游不名山沮泽龟。见山无诗僧亦俗，诗不高古犹无诗。吾谦年少钟老气，发根甫断拨云去。归来笠雪两肩寒，已觉囊中有佳句。一枝瘦杖万里心，策策尚欲穷幽寻。湖光山绿上下竺，谷花溪月东西林。我亦爱山行不得，把酒高歌壮行色。为语春风九里松，题诗野客今头白。
赠头陀僧
作者：艾性夫
朝代：宋
体裁：七言律诗

自说年深别石桥，遍游灵迹熟南朝。已知世路皆虚幻，不觉空门是寂寥。沧海附船浮浪久，碧山寻塔上云遥。如今竹院藏衰老，一点寒灯弟子烧。
赠广信医博士陈云泉
作者：艾性夫
朝代：宋

见说云泉深又深，定知巢入海棠林。君医尚副穷时愿，吾道全孤壮岁心。药笼有方玄白发，苋肠无分服黄金。近来觅得安身法，诸老先生夜气箴。
赠广信医博士陈云泉
作者：艾性夫
朝代：宋

见说云泉深又深，定知巢入海棠林。
君医尚副穷时愿，吾道全孤壮岁心。
药笼有方玄白髪，苋肠无分服黄金。
近来觅得安身法，诸老先生夜气箴。
赠数学姜兄
作者：艾性夫
朝代：宋

向来涂抹趁春妍，老去栖迟叹雪颠。
一倍法灵君说数，三生缘定我随天。
正须花外羁奔马，莫向桥南听杜鹃。
见说侯封容易觅，紫茸靴袴锦鞍鞯。
赠数学姜兄
作者：艾性夫
朝代：宋

向来涂抹趁春妍，老去栖迟叹雪颠。一倍法灵君说数，三生缘定我随天。正须花外羁奔马，莫向桥南听杜鹃。见说侯封容易觅，紫茸靴裤锦鞍鞯。
赠新中郭四翁
作者：艾性夫
朝代：宋

几人到得白头翁，生老痾沉是始终。
浊秽腥羶除寿算，悭贪嫉妬转昏蒙。
有憎有爱难超世，无慾无情定脱空。
幸有天堂地狱路，圣凡迷悟总由公。
赠新中郭四翁
作者：艾性夫
朝代：宋

几人到得白头翁，生老痾沉是始终。浊秽腥膻除寿算，悭贪嫉妒转昏蒙。有憎有爱难超世，无欲无情定脱空。幸有天堂地狱路，圣凡迷悟总由公。
赠族子治鬼疾
作者：艾性夫
朝代：宋

瞠狞电目头蒙倛，两手握断青桃枝。
丹符落火六丁走，白昼破柱神雷飞。
何物尸虫作妖魅，敢上天庭聒天耳。
坐俘心腹三彭仇，生馘膏肓双孺子。
君不见大巫擒鬼先擒王，质蹻猥琐不足当。
请君为我祓不祥，疾驱威霆行鬼方，余力熙河鉏鬼章。
赠族子治鬼疾
作者：艾性夫
朝代：宋

瞠狞电目头蒙倛，两手握断青桃枝。丹符落火六丁走，白昼破柱神雷飞。何物尸虫作妖魅，敢上天庭聒天耳。坐俘心腹三彭仇，生馘膏肓双孺子。君不见大巫擒鬼先擒王，质蹻猥琐不足当。请君为我祓不祥，疾驱威霆行鬼方，馀力熙河锄鬼章。
赠画鱼李生
作者：艾性夫
朝代：宋
体裁：古风

李生画鱼天下无，得心应手神为徒。虚堂素壁扫尘土，远趣一笔移江湖。青鱼洋洋翻荇带，鳜鱼猎猎穿蒲稗。醉来屡欲呼霜刀，为我樽前斫新鲙。
赠福希范游
作者：艾性夫
朝代：宋
体裁：古风

伽梨点破长萝绿，瓣香问信黄梅熟。筇云笠雪霜色寒，法宇归来诗满腹。春风破晓来打门，行矣庐山与天竺。天空云远意未尽，却上天台恣游目。吾闻天台石桥滑如竹，千僧万僧畏涉足。请师了此一大事，一洗世间凡眼肉。浮杯试罢海风高，归就梅花结吟屋。
赠绳伎
作者：艾性夫
朝代：宋

绝艺当场万目倾，两竿朽索半空横。
反提双女摩肩过，仰射孤鸿信脚行。
胆似子龙身裏满，体如飞燕掌中轻。
弄潮已叹吴儿险，更有人从死处生。
赠绳伎
作者：艾性夫
朝代：宋

绝艺当场万目倾，两竿朽索半空横。反提双女摩肩过，仰射孤鸿信脚行。胆似子龙身里满，体如飞燕掌中轻。弄潮已叹吴儿险，更有人从死处生。
赠谈数陈改之
作者：艾性夫
朝代：宋

投老江南黄叶村，菊花时节雨昏昏。矮窗孤梦正攲枕，拄杖一声谁打门。三字头衔康节数，一编心易华山孙。吾年渐似璜溪老，尚把灵光许独存。
赠谈数陈改之
作者：艾性夫
朝代：宋

投老江南黄叶村，菊花时节雨昏昏。
矮窗孤梦正欹枕，拄杖一声谁打门。
三字头衔康节数，一编心易华山孙。
吾年渐似璜溪老，尚把灵光许独存。
赠赵太史
作者：艾性夫
朝代：宋

轻柔杨柳挟春妍，孤梗梅花结雪缘。此是乾坤大消息，相逢切莫说流年。
赠邻僧游杭
作者：艾性夫
朝代：宋
体裁：七言律诗

道潜五月过临平，师又挑云把瘦藤。饱听西湖莲叶雨，密传灵鹫雪峰灯。空城潮打三千丈，荒殿烟寒十二层。愁绝旧时行脚处，而今分付与闲僧。
輕柔楊柳挾春妍孤梗梅花結雪緣此是乾坤大消息相逢切莫說流年此予三十年前贈先見趙太史二絕之一予亦不復記憶矣後三十五年太史訪予山中恨詩不存惟爲予誦此而亦忘其一竟莫省爲何等語也既徵補之且告予以五星之將聚因作二首奉笑·其一
作者：艾性夫
朝代：宋

識字田夫雪滿簪，種桃久矣入山深。
五星便是叢奎宿，不上黄花老圃心。
輕柔楊柳挾春妍孤梗梅花結雪緣此是乾坤大消息相逢切莫說流年此予三十年前贈先見趙太史二絕之一予亦不復記憶矣後三十五年太史訪予山中恨詩不存惟爲予誦此而亦忘其一竟莫省爲何等語也既徵補之且告予以五星之將聚因作二首奉笑·其二
作者：艾性夫
朝代：宋

太史談天術轉靈，相看猶自眼青青。
步占若上清臺去，莫說江湖有客星。
轻柔杨柳挟春妍孤梗梅花结雪缘此是乾坤大消息相逢切莫说流年此予三十年前赠先见赵太史二绝之一予亦不复记忆矣后三十五年太史访予山中恨诗不存惟为予诵此而亦忘其一竟莫省为何等语也既徵补之且告予以五星之将聚因作二首奉笑
作者：艾性夫
朝代：宋

识字田夫雪满簪，种桃久矣入山深。五星便是丛奎宿，不上黄花老圃心。太史谈天术转灵，相看犹自眼青青。步占若上清台去，莫说江湖有客星。
轻柔杨柳挟春妍孤梗梅花结雪缘此是干坤大消息相逢切莫说流年此予三十年前赠先见赵太史二绝之一予亦不復记忆矣后三十五年太史访予山中恨诗不存惟为予诵此而亦忘其一竟莫省为何等语也既征补之且告予以五星之将聚因作二首奉笑·其二
作者：艾性夫
朝代：宋
体裁：七言绝句

太史谈天术转灵，相看犹自眼青青。步占若上清台去，莫说江湖有客星。
辟乱逢故人
作者：艾性夫
朝代：宋

乱裏相逢各自忙，少依松影话凄凉。
古来尚有种桃处，今去当传辟谷方。
马蹴黄尘遮日暗，鬼吹青燐隔林光。
海田未必非天数，空对西风老泪滂。
辟乱逢故人
作者：艾性夫
朝代：宋

乱里相逢各自忙，少依松影话凄凉。古来尚有种桃处，今去当传辟谷方。马蹴黄尘遮日暗，鬼吹青燐隔林光。海田未必非天数，空对西风老泪滂。
辟亂逢故人
作者：艾性夫
朝代：宋

亂裏相逢各自忙，少依松影話凄凉。
古來尚有種桃處，今去當傳辟穀方。
馬蹴黄塵遮日暗，鬼吹青燐隔林光。
海田未必非天數，空對西風老淚滂。
过石泉寺
作者：艾性夫
朝代：宋
体裁：五言律诗

藓壁作怪画，石泉操古琴。藤多山木老，僧瘦道根深。白鹄随人饭，青猿抱佛吟。经过恨不数，带雨度遥岑。
过长林书罗文恭公碑阴
作者：艾性夫
朝代：宋
体裁：七言律诗

人家落落堕荒丘，碑带苍苔独自留。博陆脊梁浮日月，中郎铭笔法春秋。一抔谁下寻坟马，片石今供砺角牛。惟有斜阳閒照管，肯和鸦影上螭头。
追和晦庵先生十梅韵 其三 早梅
作者：艾性夫
朝代：宋

一阳未嘘枯，霜木醉梦里。照眼忽横枝，令我折屐喜。
追和晦庵先生十梅韵 其五 野梅
作者：艾性夫
朝代：宋

苍凉遁荒野，交与桃李绝。远聘不肯来，为君三磬折。
追和晦庵先生十梅韵 其八 小梅
作者：艾性夫
朝代：宋

好花不必大，骨瘦花自小。一点春有馀，万古香不了。
追和晦庵先生十梅韵·其一
作者：艾性夫
朝代：宋
体裁：五言绝句

贞姿抱冰雪，粲粲楚江滨。照水淡寒影，寄人生远春。
追和晦庵先生十梅韵·其一〇
作者：艾性夫
朝代：宋
体裁：五言绝句

东风捲晴雪，山意颇空寂。扫花归作饭，豫当调鼎实。
追和晦庵先生十梅韵·其七
作者：艾性夫
朝代：宋
体裁：五言绝句

天风开瘴烟，独立山椒雪。神人藐姑射，相对成二绝。
追和晦庵先生十梅韵·其三
作者：艾性夫
朝代：宋

一阳未嘘枯，霜木醉梦裏。
照眼忽横枝，令我折屐喜。
追和晦庵先生十梅韵·其九
作者：艾性夫
朝代：宋
体裁：五言绝句

萧萧三五花，影落寒溪浅。佳处不在多，诗兴孤山远。
追和晦庵先生十梅韵·其二
作者：艾性夫
朝代：宋
体裁：五言绝句

微吟水部诗，欲续广平赋。须是铁心人，方识花妙处。
追和晦庵先生十梅韵·其五
作者：艾性夫
朝代：宋

苍凉遯荒野，交与桃李绝。
远聘不肯来，为君三磬折。
追和晦庵先生十梅韵·其八
作者：艾性夫
朝代：宋

好花不必大，骨瘦花自小。
一点春有余，万古香不了。
追和晦庵先生十梅韵·其六
作者：艾性夫
朝代：宋
体裁：五言绝句

苍根封古苔，空腹餐冻雪。老意暗生香，丁宁勿轻折。
追和晦庵先生十梅韵·其四
作者：艾性夫
朝代：宋
体裁：五言绝句

穷阴冱冰壑，霜月耿夜残。中有罗浮仙，洒洒风骨寒。
追和晦庵先生十梅韵·江梅
作者：艾性夫
朝代：宋

贞姿抱冰雪，粲粲楚江滨。照水淡寒影，寄人生远春。微吟水部诗，欲续广平赋。须是铁心人，方识花妙处。一阳未嘘枯，霜木醉梦里。照眼忽横枝，令我折屐喜。穷阴冱冰壑，霜月耿夜残。中有罗浮仙，洒洒风骨寒。苍凉遁荒野，交与桃李绝。远聘不肯来，为君三磬折。苍根封古苔，空腹餐冻雪。老意暗生香，丁宁勿轻折。天风开瘴烟，独立山椒雪。神人藐姑射，相对成二绝。好花不必大，骨瘦花自小。一点春有馀，万古香不了。萧萧三五花，影落寒溪浅。佳处不在多，诗兴孤山远。东风捲晴雪，山意颇空寂。扫花归作饭，豫当调鼎实。
追和晦庵先生十梅韻·其一
作者：艾性夫
朝代：宋

貞姿抱冰雪，粲粲楚江濱。
照水淡寒影，寄人生遠春。
追和晦庵先生十梅韻·其一〇
作者：艾性夫
朝代：宋

東風捲晴雪，山意頗空寂。
掃花歸作飯，豫當調鼎實。
追和晦庵先生十梅韻·其七
作者：艾性夫
朝代：宋

天風開瘴烟，獨立山椒雪。
神人藐姑射，相對成二絕。
追和晦庵先生十梅韻·其三
作者：艾性夫
朝代：宋

一陽未噓枯，霜木醉夢裏。
照眼忽橫枝，令我折屐喜。
追和晦庵先生十梅韻·其九
作者：艾性夫
朝代：宋

蕭蕭三五花，影落寒溪淺。
佳處不在多，詩興孤山遠。
追和晦庵先生十梅韻·其二
作者：艾性夫
朝代：宋

微吟水部詩，欲續廣平賦。
須是鐵心人，方識花妙處。
追和晦庵先生十梅韻·其五
作者：艾性夫
朝代：宋

蒼凉遯荒野，交與桃李絕。
遠聘不肯來，爲君三磬折。
追和晦庵先生十梅韻·其八
作者：艾性夫
朝代：宋

好花不必大，骨瘦花自小。
一點春有餘，萬古香不了。
追和晦庵先生十梅韻·其六
作者：艾性夫
朝代：宋

蒼根封古苔，空腹餐凍雪。
老意暗生香，丁寧勿輕折。
追和晦庵先生十梅韻·其四
作者：艾性夫
朝代：宋

窮陰沍冰壑，霜月耿夜殘。
中有羅浮仙，洒洒風骨寒。
送客至灵谷
作者：艾性夫
朝代：宋
体裁：七言律诗

仙林路细出山腰，灵谷峰高入紫霄。立石借为题字壁，倒松因作度溪桥。雨花湿地人归晚，烟草迷川马去遥。记得玄都种桃处，黯然分袂各魂销。
送客至靈谷
作者：艾性夫
朝代：宋

仙林路細出山腰，靈谷峰高入紫霄。
立石借爲題字壁，倒松因作度溪橋。
雨花濕地人歸晚，烟草迷川馬去遥。
記得玄都種桃處，黯然分袂各魂銷。
送环洲先罗宪卿
作者：艾性夫
朝代：宋
体裁：七言律诗

马耳萧萧雪拥裘，乱山南下是处州。自从天地生吟骨，何处江山无脚头。空有梦随东野去，可无言送子长游。白云在望频回首，珍重归期记麦秋。
送環洲先羅憲卿
作者：艾性夫
朝代：宋

馬耳蕭蕭雪擁裘，亂山南下是處州。
自從天地生吟骨，何處江山無脚頭。
空有夢隨東野去，可無言送子長遊。
白雲在望頻回首，珍重歸期記麥秋。